Najmoćnije porodice na svetu: 5 dinastija koje vladaju planetom!\nTEŠKI U MILIJARDAMA\nAko je verovati teorijama zavera, pojedine najmoćnije porodice već vekovima vladaju svetom i u svojim rukama drže mnoge planetarne odluke, procese i strategije.\nAmeričku i svetsku politiku obeležilo je nekoliko “dinastija”, a ovo je pet najmoćnijih porodica koje, navodno, vladaju svetom.\nPorodicu Rotšild duže vreme smatraju najbogatijom na svetu. Procenjuje se da su vlasnici 500 milijardi dolara vrednih stvari, a neke procene kažu da upravljaju sa 100 triliona dolara vrednim finansijama. Od šezdesetih godina osamnaestog veka, otkako je Majer Amšel Rotšild poslao svojih pet sinova u pet finansijskih centara, bili su na najvažnijim mestima svetskih finansija.\nU 19. veku porodica Rotšild učvrstila je svoju poziciju globalne moći tako što su pružali finansijsku podršku monarhijama i vlastima na obe strane Napoleonovih ratova. Tadašnje novine opisale su ih kao “savetnike i finansijere kraljeva Evrope i republičkih šefova Amerike”. U današnje vreme pletu se teorije zavera koje kažu da Rotšildovi kontrolišu svet preko Centralne banke SAD. Teorije kažu da je njen osnivač Pol Varburg, zapravo agent porodice Rotšild.\nPorodično carstvo Rokfelerovih nastalo je tokom sedamdesetih godina 19. veka kad je Džon D. Rokfeler osnovao “Standard oil kompani”. Bila je to najveća naftna kompanija tog vremena, a sam Rokfeler bio je “težak” oko 400 milijardi dolara čime je postao jedan od najbogatijih ljudi u svetskoj istoriji.\nAmerički predsednik Teodor Ruzvelt upozorio je da Rokfelera zanima stvaranje nevidljive vlasti. Od tada su Rokfeleri pomagali izgradnju sedišta Ujedinjenih nacija u Njujorku i osnovali konferenciju Bilderberg gde se najmoćniji ljudi sveta sastaju jednom godišnje.\nPriča se da porodica Rokfeler danas nastavlja svoje tajno delovanje kroz upravljanje velikim naftnim kompanijama kao što su “Ekson Mobil” i BP i bankama poput “Čejs Menhetn bank”.\nPorodica Morgan doživela je procvat kada je Džon Pirpont Morgan, zajedno sa Rotšildovima, pozajmio stotinjak tona zlata američkim vlastima tokom bankarske krize 1893. godine. Zato što je kontrolisao najveće zalihe zlata u SAD, Morgan je finansirao stvaranje najvećih američkih kompanija poput “Ej ti end ti” i “Dženeral elektrika”.\nJedno kraće vreme je finansirao i istraživanja Nikole Tesle. Zbog velikih veza sa Ministarstvom finansija, pojavile su se teorije da su Morganovi naterali SAD na učešće u Prvom svetskom ratu kako bi zaštitili kredite izdane Rusiji i Francuskoj. Džon Pirpont Morgan Mlađi dao je Amerikancima zajam od 500 miliona dolara, a uzimao je i 1 odsto provizije za sve što su njegove kompanije prodavale američkoj vojsci.\nOsim toga, kolaju glasine i da su Morganovi podstakli japanski napad na Perl Harbor tako što su obećali japanskim klanovima da će deliti zaradu od ratovanja. Danas Morganovi poseduju najveću porodičnu zalihu zlata koja je, navodno, tunelom povezana sa njujorškom podružnicom Centralne banke SAD.\nPorodica Di Pont\nEleder di Pont bio je sin francuskog emigranta. Svoje bogatstvo stekao je nakon osnivanja barutane u Delaveru. Njegova porodica pustila je korenje u američkoj visokoj politici nakon što su, navodno, osigurali američku kupovinu teritorija Luizijane od Napoleona 1803. godine.\nDo početka Prvog svetskog rata, kompanija Di Pont proizvodila je 40 odsto svetskog eksploziva, a tokom Drugog svetskog rata su učestvovali u projektu izgradnje američke nuklearne bombe. Neki veruju da je porodica Di Pont do te mere uticala na američke vlasti da je samo zbog njih došlo do zabrane korišćenja marihuane i proizvodnje industrijske konoplje, sve kako bi se zaštitila proizvodnja najlona, jednog od najbitnijih proizvoda kompanije Di Pont.\nDanas je ta kompanija jedan od najvećih svetskih proizvođača genetski modifikovanog semena, preko “Pajonir Di Ponta”, i, navodno, stoje iza “trezora sudnjeg dana” gde se čuvaju primerci semenki biljaka koje bi ljudska vrsta mogla ponovno da zaseje posle apokalipse.\nPolitičku dinastiju Buš, koja je podarila dva američka predsednika, ustanovio je Preskot Šeldon Buš, rođen 1895. godine. On se prvi put susreo sa političkom elitom kad je kao student Jejla postao član društva “Lobanja i kosti”. Postoje glasine da je upravo Preskot stajao iza neuspešnog vojnog udara 1933. godine čiji je cilj bio svrgavanje američkog predsednika Frenklina Ruzvelta.\nTokom Drugog svetskog rata, Buš je bio šef “Junion benking korporejšen”, investicione banke koja je na kraju zaplenjena zbog dokazanih poslovnih veza sa nacističkom Nemačkom. Preskotov sin Džordž postao je američki predsednik krajem osamdesetih godina prošlog veka, a njegov unuk Džordž Mlađi u dva mandata sedeo je u Beloj kući. Obojica su započela sukobe sa Irakom u kojima su ogromne zarade ostvarile kompanije, kao što su “Halibarton” i KBR, povezane s Buševima.\nPorodica Buš smatra se najmoćnijom porodicom u američkoj politici, a imaju i basnoslovne sume novca u bankarskom i naftnom sektoru.\nKenedijev istorijski govor o tajnim društvima koja vladaju…\nVaskrsenje Hrista Spasitelja je najmoćniji dokaz da je on…\nZašto Pilat nije oslobodio Hrista iako mu nije našao krivicu\nOvo su najstarije knjige na svetu koje su sačuvane do danas\n2017-09-27T02:20:14+02:0027 септембра, 2017|Život|


Mliječni proizvodi nas čine pametnijim - Zdravlje\nHomeZdrava ishranaMliječni proizvodi nas čine pametnijim\nZajednička studija američkih i australijskih stručnjaka obuhvatila je 1.000 odraslih osoba, podjeljenih na one koji svakodnevno konzumiraju mliječne proizvode i one koji nikada ili veoma rijetko uzmu čašu mlijeka ili komadić sira.\nStudija je pokazala da oni koji često konzumiraju mliječne masti postižu bolje rezultate na testovima mentalnih sposobnosti, piše Daily Mail. Ranija istraživanja pokazala su da aktivnost ljudskog mozga zavisi od snabdevanja mastima, pošto se mozak sastoji od 60% masti, a omotač moždanih ćelija ih sadrži čak 75 % .\nTaj mijelinski omotač od vitalne je važnosti za prenošenje informacija od ćelije do ćelije i što ga više ima te informacije će biti brže prenošene. Kod oboljenja kao što je multipla skleroza, strada upravo mijelinski omotač i ćelije ne mogu da dobijaju i šalju informacije, što izaziva simptome kao što su utrnulost, gubitak osjećaja ili paraliza. Jedna studija obavljena u Americi pokazala je da starije osobe sa većim nivoom “dobrih” masti u organizmu imaju manje šanse da obole od Alzheimerove bolesti.


Jedna takva, nimalo prijatna, priča stiže iz Italije. Naime, jedan čovek koji se lažno predstavljao kao fudbalski agent uhapšen je zbog seksualnog zlostavljanja maldih igrača Rome.\nNapadač, poznat samo pod inicijalima M. G., pridobijao bi poverenje mladića tako što im je obećavao velike karijere i mnogi druge stvari koje mladom čoveku zvuče veoma primamljivo.\nI kada su fudbaleri počeli da veruju tom "agentu", i to toliko da ih je on dovozio i odvozio na treninge Rome, M. G. ih je u automobilu seksualno zlostavljao.\nVeruje se da su najmanje trojica mladića bili žrtve, ali policija očekuje da tokom istrage broj zlostavljanih naraste.\nIz Rome su izdali saopštenje da ne znaju o kome se radi, s obzirom na to da navodni agent nikada nije imao bilo kakve veze sa "vučicom".\nI baš ova priča može da bude pouka za sve klince, ne samo one u Italiji, već i kod nas, gde tako nešto "ne može da se desi", da u najvećem broju slučajeva agent i "agent" želi da se okoristi bilo novčana, ili nažalost, na neki potupno drugi - neljudski način.


Donacija Britanske ambasade Crvenom krstu - Crveni Krst\nBritanska ambasadorka u Crnoj Gori Alison Kemp je danas posjetila Crveni krst Crne Gore kako bi uručila donaciju u vidu 200 paketa hrane za porodice najugroženije situacijom sa korona virusom, predsjednici ove organizacije Gordani Mijović.\nKako Britanska ambasada u Podgorici ove godine ne organizuje tradicionalni prijem povodom proslave Kraljičinog rođendana, nacionalnog praznika ove zemlje, aktivnosti ove sedmice su posvećene realizaciji društveno-korisnih inicijativa. Jedna od njih jeste i donacija humanitarnih paketa Crvenom krstu Crne Gore koje je ambasada obezbijedila za porodice koje su socijalno ugrožene i koje i dalje trpe posljedice korona virusa.\nCrveni krst Crne Gore je od početka bio veoma aktivan u odgovoru na humanitarne izazove koje je stvorila pojava virusa, pa je susret ambasadorke Kemp i predsjednice Crvenog krsta Mijović bio prilika da se porazgovara o dosadašnjem djelovanju i daljim planovima i saradnji.\nAmbasadorka Kemp je ovom prilikom čestitala crnogorskom narodu na dosadašnjem uspjehu u borbi protiv koronavirusa, a posebno zaposlenima i volonterima Crvenog krsta. Tom prilikom je dodala da se danas suočavamo sa izazovima koji „pogađaju naše prijatelje, komšije i zajednice. Zajedničkim naporima možemo prevazići sve poteškoće pred nama, a posebno ove složene poput koronavirusa. Ujedinjeno Kraljevstvo već vodi proces pronalaska vakcine na globalnom nivou, ali nam je drago da možemo pokazati solidarnost i odgovornost na lokalnom nivou, posebno zajednicama kojima je pomoć najpotrebnija.“\nPredsjednica Mijović se zahvalila Britanskoj ambasadi i ambasadorki Kemp na vrijednoj donaciji i spremnosti da podrže Crveni krst onda kad je to najpotrebnije. Tom prilikom je rekla "Naša organizacija i dalje aktivno djeluje na saniranju posljedica korona virusa, koji je u humanitarnom smislu najviše pogodio najranjivije djelove našeg društva, ali i stvorio nove kategorije korisnika. Tako je za nas bio veliki izazov da odgovorimo na potrebe svih kojima je naša podrška bila potrebna. To činimo i dalje, što je naša stalna misija, a ovakve donacije nam veoma pomažu da naš odgovor bude kvalitetniji."\nHumanitarni paketi će biti podijeljeni onima kojima je to najneophodnije putem opštinskih organizacija Crvenog krsta širom Crne Gore.\nHomeNovostiDonacija Britanske ambasade Crvenom krstu Top of Page


02-07-2019 19:27 Srbija Politika\nPotpredsednik Srpske liste Igor Simić izjavio je da se ne sme dozvoliti getoizacija Srba na severu KiM i poručio da izlaz iz krize leži u odluci Prištine da povuče anticivilizacijske takse, kojima je blokiran normalan život svih građana na KiM, posebno srpskog naroda.\nIgor Simić je poslanik Srpske liste (Foto: Jutjub)\n"Situacija u kojoj se nalazimo zahteva jedinstvo, ali i da se pokaže da je jasna odluka svih nas da ovakvo ponašanje i getoizacija srpskog naroda ne sme biti dozvoljena, kako od nas koji ovde živimo, tako i od međunarodne zajednice koja u ovom trenutku ćuti", rekao je Simić za TV Prva.\nOn je naglasio da je odluka privrednika na severu KiM da zatvore svoje objekte u vidu protesta naišla na podršku građana i političkih predstavnika Srba na KiM.\nSimić je dodao da će privrednici na sastanku doneti odluku o daljim koracima.\n"Ono što u ovom trenutku imamo na terenu je da Priština šalje kamione sa malom količinom robe, što stvara sliku getoiziranog srpskog naroda na KiM i da Priština između rešetaka tog getoa baca parčiće, mrvice hleba u nadi da će se Srbi upecati", rekao je Simić.\n"S druge strane, njihova priča o borbi protiv kriminaliteta, tu se završava. Na tim kamionima se nalaze nekakvi ljudi koji nemaju nikakav sertifikat za ono što rade, nema fiskalne kase, nema ničega što pokazuje da je to sve regularno, legalno i da je pod sanitarnom kontrolom", naveo je Simić.\nOn je dodao da nisu samo Srbi bojkotovali tu robu, već i pripadnici drugih zajednica, poput Bošnjaka, Albanaca, Roma...\n"Nisu se upecali na nameru Prištine da ih na taj način kupi", naveo je Simić.\nOn je naglasio i da, dok Priština s jedne strane šalje pomoć u vidu nekoliko litara zejtina i kilograma brašna, s druge strane vrši strašan pritisak na srpske političke predstavnike.\nKao primer, naveo je podizacnje optužnice protiv bivšeg ministra u privremenim prištinskim institucijama Ivana Todosijevića i raspisivanje poternice za potpredsednikom Srpske liste Milanom Radoičićem.\nSimić je podsetio da je stav Srpske liste da to predstavlja institucionalno nasilje, "kojem neko s jedne strane pokušava da utera strah u kosti svim slobodnomislećim Srbima, a sa druge strane želi da odstrani one najsnažnije, najjače borce za slobodu srpskog naroda".\n"Priština u prethodnim periodu navikla da većinu političkih predstavnika Srba kupi na ovaj ili onaj način. To nije uspelo sa Milanom Radoičićem, štaviše, podrška koju uživa među građanima ovde, čak i kad nije više prisutan, mnogo je veća nego što je bila ranije. To Prištini kvari planove za zauzimanje severa KiM", rekao je Simić.\nPročitajte OVDE kako je Pacoli uhvaćen u laži.\nPRODAVNICE OD SREDE PONOVO RADE: "Pokazali smo Šiptarima da ne mogu da nas slome"\nNEVIĐENI SKANDAL U ŠIDU: Hrvati srpskog dečaka naterali da zapali srpsku zastavu! (VIDEO)\nHARADINAJ SE POTPUNO POGUBIO: Nije bilo dijaloga sa Beogradom. To je devijacija!


Supermarketi i pijace :: Te Cooling\nVoće, povrće, riba, meso, sir... TE cooling sistemi uspostavljaju stanje optimalnog nivoa vlažnosti vazduha čime se sprečava i blokira proces dehidratacije održavajući hranu svežom duži vremenski period.\nBlokira se dehidratacija proizvodaVoće,povrće,riblji proizvodi,meso,sir sadrže u sebi veliku količinu vode. Do gubitka svežine i težine pomenutih proizvoda najčešće dolazi zbog njihove brze dehidratacije. Voda isparava zbog razlike u njenoj količini u samom povrću ili voću i količine vode u njihovom okruženju ( suv vazduh ). Svrha misting sistema je da povrati optimalan nivo vlage u vazduhu i smanji temperaturu okruženja čime se blokira proces dehidratacije/gubitka vode pomenutih proizvoda.\nTakodje,misting sistemi sprečavaju širenje neprijatnih mirisa u okruženje !\nNormist sistem pod visokim pritiskom ( 70bara) pumpa vodu kroz vrlo sitne mlaznice čime se dobijaju tako fine čestice vode koje odmah isparavaju bez stvaranja vlage i tako održavaju vlagu i hladnoću u vazduhu.\nZbog ugrađenog tajmera,koji reguliše vremenske intervale rada sistema u sekundama,ultra laka maglica vode se emituje direktno na proizvode par sekundi cime se smanjuje dehidratacija i održava težina proizvoda i njegovo sveže stanje.\nDakle,koristi koje nam donosi misting sistem su sledeće:\nGde sve može da se koristi Misting sistem :\nRezultat u idealnim uslovima -95%


ВУЧИЋ СА ФАБРИЦИЈЕМ: Председник се састао са амбасадором ЕУ у Србији | Новости\nАлександар Вучић ЕУ Европска унија Сем Фабрици Вучић и Фабрици\nВУЧИЋ ОШТРО ОДГОВОРИО ЕУ: "Тражите ковид пасоше, а ниједну нам вакцину нисте доставили!"\nПРЕДСЕДНИК Србије Александар Вучић обраћа се вечерас из престонице Бахреина Манаме, и у једном тренутку се дотакао главне теме дана - ковид пасошима које Европска унија планира да уведе само за вакцине одобрене у ЕУ.\n13. 03. 2021. у 20:55\nSastanak jako bitan za Srbiju i njeno dalje delovanje u Evropskoj uniji.\nDanas je veliki sastanak za Srbiju sa ambasadorom EU.\n@Jelena - Saradnja i prijateljski odnosi Srbije i Slovacke su vazni za obe zemlje, nadam se da ce i u buducnosti biti tako!\nSrbija je uvek otovrena da pregovara sa svima.\nOčekujem nastavak i jačanje saradnje na svim poljima sa Fabricijem.\nFabrici zna koliko se Srbija trudi!\nSaradnja EU i Srbije je od velikog značaja.\nSastanak od krucijalne vaznosti za napredovanje Srbije na evropskom putu.\nSastanak od izuzetno velike vaznosti za buducnost Srbije na evropskom putu.\nSrbija polako ali sigurno koraca ka ulasku u EU. Ovaj sastanak sa ambasadorom Fabricijem moze doneti samo dobre vesti i jedan veliki plus, zato sto se Srbija bori da postane clanica EU.\nSrbija ostvaruje korektnu saradnju sa celnicima EU, sto je od velikog znacaja za nas i ubrzanje pregovora oko pridruzivanja Uniji.\nOvakvi susreti i jačanje bilateralnih odnosa je od suštinskog značaja za našu zemlju.\nJoš jedan u nizu važan sastanak za Srbiju.\nSrbija je dokazala da poštuje evropske vrednosti.\nSrbija je istrajna na evropskom putu, nastojimo da gradimo i unapredjujemo produktivnu saradnju sa drzavama EU.\nSaradnja Srbije i EU je bitna za ceo region.\nBravo.Nadam se da ovde nije kraj i da ce se iza resetaka naci svi koji to zasluzuju. Zelimo bezbednu Srbiju\nMi smo sa Slovackom uvek imali odlican odnos i nadam se da ce tako i ostati ubuduce\nTrudimo se da imamo što bolju saradnju sa Slovačkom.\nSlovaci su nasi prijatelji, uostalom cinjenica da nisu priznali KIM dovoljno govori o njima.\nSlovačka i Srbija su dve zemlje koje se veoma poštuju.\nNajbitnije je da Slovačka podržava Srbiju na njenom evropskom putu.\nSrbija je otvorena za svaku novu saradnju.\nSrbija ima svoj cilj da se priključi EU i neće odustati od njega.\nCilj Srbije je ulazak u EU i verujem da ce ga ostvariti.\nOvaj sastanak je jako vazan za uspesan zavrsetak evropskog puta Srbije.\nSigurna sam da je Fabricio zadovoljan rezultatima koje je Srbija ostvarila.\nItalija je jedna od retkih država EU koja u potpunosti podržava politiku Srbije, i njen teritorijalni integritet i suverenitet.\nU svetu još uvek vlada krizna situacija i sve zemlje Evrope, bilo da su u EU ili van nje moraju usko da saradjuju.\nZa Srbiju je ovo bio jedan veoma važan sastanak\nDijalog Beograda i Prištine se mora nastaviti ali uz veće učešće EU.\nPotrebna nam je podrska Sema Fabricija, mislim da smo sproveli dobre reforme i sveobuhvatne, da smo zakone izjednacili sa zakonima EU i da imamo sve preduslove za prijem u clanstvo EU porodice


Počinje prijavljivanje za besplatne udžbenike za osnovce - 381 vesti\nPočinje prijavljivanje za besplatne udžbenike za osnovce\nBy RedakcijaPosted on February 28, 2022 February 28, 2022\nMinistarstvo prosvete, nauke i tehnološkog razvoja i ove godine obezbeđuje besplatne udžbenike za učenike osnovnog obrazovanja i vaspitanja. Prijavljivanje za besplatne udžbenike počinje danas, 28. februara.\nPravo na besplatne udžbenike, u skladu sa odgovarajućom odlukom Vlade Republike Srbije, imaju sledeće kategorije učenika:\nUčenici iz socijalno/materijalno ugroženih porodica (primaoci novčane socijalne pomoći)\nUčenici sa smetnjama u razvoju i invaliditetom koji osnovnoškolsko obrazovanje i vaspitanje stiču po individualnom obrazovnom planu\nUčenici koji obrazovno-vaspitni rad ne ostvaruju po individualnom obrazovnom planu, ali imaju potrebu za prilagođavanjem (uvećan font, Brajevo pismo, elektronski format)\nUčenici osnovnih škola koji su u porodici treće ili svako naredno rođeno dete u sistemu obrazovanja i vaspitanja.\nZa školsku 2022/2023. godinu, novina je da pored učenika iz navedenih kategorija, pravo na besplatne udžbenike ostvaruju i:\nučenici sa izuzetnim sposobnostima koji osnovnoškolsko obrazovanje i vaspitanje stiču po individualnom obrazovnom planu sa proširenim i obogaćenim sadržajima, odnosno po IOP-u 3;\ni učenici prvog i drugog razreda koji su gluvi, a kojima su potrebni prilagođeni udžbenici u elektronskom formatu, sa video sadržajima na srpskom znakovnom jeziku.\nUdžbenici koji su besplatni:\nU prvom ciklusu (1-4. razreda) osnovnog obrazovanja i vaspitanja, za predmete matematika, srpski jezik/maternji jezik, svet oko nas, priroda i društvo i strani jezik kao obavezni predmet;\nU drugom ciklusu (5-8. razreda) osnovnog obrazovanja i vaspitanja, za predmete matematika, srpski jezik i književnost/maternji jezik, odnosno srpski jezik/maternji jezik, prvi strani jezik, geografija, istorija, hemija, fizika i biologija.\nKao i drugi učenici sa smetnjama u razvoju i invaliditetom, gluvi učenici prvog i drugog razreda dobiće sve predviđene besplatne udžbenike, a dodatno, kada se obezbede svi uslovi, gluvi učenici koji pohađaju prvi i drugi razred osnovne škole dobiće i prilagođene udžbenike u elektronskom formatu, sa video sadržajem na srpskom znakovnom jeziku za nastavni predmet Srpski jezik.\nImajući u vidu važnost dostupnosti obrazovanja za sve, Ministarstvo obezbeđuje udžbenike na jezicima nacionalnih manjina u programu besplatnih udžbenika. Ovim programom dodatno se pruža podrška učenicima iz socijalno i materijalno ugroženih porodica. Ministarstvo prosvete, nauke i tehnološkog razvoja nastavlja aktivan rad na obezbeđivanju dostupnosti i kvaliteta obrazovanja, a udžbenici na jezicima nacionalnih manjina su značajan deo ovih nastojanja.\nTag: besplatni udžbenici osnovci osnovne škole udžbenici\nPrevious post: Malo poznata Ukrajina\nNext post: Ugovor o socijalnoj sigurnosti sa Kvebekom￼


Fudbaleri Čelsija iz meča u meč tonu sve dublje, a ovog ponedeljka su ostali bez šanse da se bore za trofej kojim bi spasili sezonu, jer ih je u osmini finala prilično lako savladao Mančester junajted na "Stamford Bridžu" sa 2:0, te su se tako "crveni đavoli" plasirali u narednu fazu FA kupa.\n"Plavci" ove sezone pružaju rezultate ispod potrebnog nivoa, zbog čega su već davno izgubili šansu da se bore za titulu, pa je FA kup bio šansa da se dođe do trofeja i tako se ublaži loša sezona.\nNemanja Matić i Ešli Jang su lako zaustavili Azara\nIza tima Mauricija Sarija je bio debakl od Mančester sitija u prvenstvu (0:6), pa je duel sa Junajtedom bio šansa da se bar malo "izvade fleke". I od početka su "plavci" želeli da što pre dođu do prednosti, jer su napadali, bili konkretniji, ali gola nikako nije bilo.\nSa druge strane, izabranici Ole Gunara Solskjera su strpljivo čekali šansu da ugroze golmana Čelsija Kepu Arizabalagu i dočekali su je u 31. minutu, kada je Pol Pogba odlično probio po levoj strani, pronašao je Andera Ereru, koji je uspeo da donese prednost gostima.\nVilijan je iz "slobodnjaka" pokušao da matira Romera\nTo je potpuno demoralisalo igrače londonskog kluba, koji do kraja poluvremena nisu uspeli da se oporave od šoka, pa su još jednom kapitulirali, jer je Pogba u 45. minutu nakon centaršuta Markusa Rašforda duplirali prednost.\nPokušali su fudbaleri Čelsija u nastavku da barem smanje zaostatak za velikim rivalom, napadali su, no to nije bilo toliko delotvorno, pošto su se defanzivci "crvenih đavola" odlično i organizovano branili, pa su do kraja meča lako sačuvali mrežu i trasirali su put ka četvrtfinalu FA kupa.\nRašford u duelu sa Kanteom\nA značajan doprinos pobedi dao je naš Nemanja Matić, koji je na terenu bio svih 90 minuta i imao je veliki udeo u zaustavljanju akcija bivšeg kluba. U toj žestokoj borbi je zaradio i žuti karton u prvom poluvremenu.\nŠto se tiče navijača Mančester junajteda, oni su se naslađivali ovakvom izdanju svoje ekipe, pevali su tokom celog meča, a na kraju su protivničkim pristalicama "preporučili" da na klupu vrate Žozea Murinja, koji je u decembru prošle godine dobio otkaz na "Old Trafordu".\nJunajted je tako trasirao put ka četvrtfinalu, gde će mu protivnik biti Vulverhempton, dok Čelsiju još ostaje borba za trofej u Liga kupu, gde je u finalu protivnik Mančester siti.\nPAROVI ČETVRTFINALA FA KUPA\nKristal Palas - Votford\nMilvol - Brajton


Amazon pod pritiskom Pariza odložio praznične popuste - preduzetnica.me\nPočetna»Iz Svijeta»Amazon pod pritiskom Pariza odložio praznične popuste\nAmazon pod pritiskom Pariza odložio praznične popuste\nOn je to učinio u znak solidarnosti se domaćim trgovcima čije su prodavnice zatvorene zbog korona-mjera ograničenja, prenosi investitor.me.\nAmerički online trgovac bilježi globalni rast prodaje, jer su se potrošači okrenuli kupovinama na internetu zbog mjera zatvaranja kako bi se spriječilo širenje korona virusa, a te okolnosti dovode do pada konkurentnosti trgovaca u fizičkim prodavnicama.\nKako bi tržišni uslovi bili jednaki za sve, ministar finansija Bruno Le Mer je pozvao ove nedjelje supermarkete i internet prodavce da odlože Crni petak, koji traje od 27. do 29. novembra, pošto će radnje koje prodaju neesencijalnu robu morati da ostanu zatvorene tokom važenja mjera ograničenja.\n“Odlučili smo da odložimo datum Crnog petka ako to može da pomogne trgovcima da otvore prodavnice prije 1. decembra”, rekao je Duval za televiziju TF1.\nAmazon je potvrdio izjavu Duvala u saopštenju upućenom putem e-pošte, ali danas nije odgovorio na zahtjeve za dodatnim komentarima.\nFrancuski predsjednik Emanuel Makron rekao je saopštio da će drugo zatvaranje zemlje, započeto 30. oktobra, trajati najmanje četiri nedjelje. Mjere uključuju zatvaranje prodavnica s robom koja nije od egzistencijalne važnosti, restorana i barova.\nEvropski trgovci su usvojili američku tradiciju diskontne prodaje na Crni petak, koji označava početak sezone prazničnih kupovina i pada odmah poslije Dana zahvalnosti, kako bi odgovorili na konkurenciju Amazona.\nPrethodni PostPodgorica za par mjeseci dobija još jedan velelepni most\nSljedeći Post Ekipe ,,Čistoće” čiste i dezinfikuju stubove javne rasvjete, kante za otpatke, saobraćajne znake …


Društvo i ekonomija: NBS zabranila bankama da naplaćuju naknade za donacije - BalkaniYUm.TV '); } //]]>\nNBS zabranila bankama da naplaćuju naknade za donacije\nIzvršni odbor Narodne banke Srbije usvojio je danas odluku kojom se zabranjuje naplaćivanje naknada i drugih troškova za usluge koje se pružaju u platnom prometu pri uplati, odnosno prenosu novčanih sredstava u dinarima i devizama na namenske račune Republike Srbije, koji su otvoreni radi prijema donacija u borbi protiv epidemije bolesti kovid-19.\nU skladu s ovom odlukom, banke, institucije elektronskog novca, platne institucije i JP „Pošta Srbije” ne mogu od korisnika platnih usluga naplatiti naknadu za uplate i prenose na navedene račune, bez obzira na to da li se ove transakcije izvršavaju kao uplata na šalteru pružalaca platnih usluga, kao prenos sa tekućeg ili drugog platnog računa, ili pružanjem druge vrste platne usluge, navodi se u tekstu odluke koju je NBS objavila na svom sajtu.\nPri izvršavanju ovih transakcija, navodi se u saopštenju, Narodna banka Srbije neće naplaćivati naknade za one usluge koje i sama pruža u vezi s njihovim izvršavanjem.\nNBS je navela i spisak namenskih računa na koje se mogu izvršiti uplate donacija za borbu protiv epidemije bolesti kovid-19.\nCentralna banka je objavila na sajtu brojeve telefona banaka, kojima građani mogu da se jave i kažu na koji način žele da im se isplati penzija, prenosi Tanjug.\nOpcije su da penzije budu isplaćene u prostorijama banke ovlašćenom licu, a na osnovu jednokratnog punomoćja kojim se ovo lice ovlašćuje za podizanje penzije sa tekućeg računa korisnika, ili isplatom penzija na kućnu adresu penzionera, u saradnji sa JP „Pošta Srbije”.\nS druge strane, penzioner može telefonom da pozove banku i da se izjasni da ne želi da mu penzija bude isplaćena na prethodna dva načina, na primer, ako ima platnu karticu koju može dati osobi od poverenja ili na drugi način raspolaže sredstvima sa računa.


Komisija za sigurnost traži smjene Solaka i dva šefa i raskidanje ugovora sa dobavljačima\nKomisija za sigurnost Predstavničkog doma Parlamenta FBiH, koja je pokrenula istragu o nabavci 100 respiratora iz Kine za 10,5 miliona KM, održala je danas sjednicu i nakon tri sata rada usvojila zaključke.\nKomisija je predložila smjenu, a ne suspenziju Fahrudina Solaka, direktora Federalne uprave civilne zaštite, kojeg je jučer Vlada FBiH “preventivno suspendovala”.\nKomisija, kako je rečeno, traži smjenu ili suspenziju i dva šefa u FUCZ, i to šefa Službe za računovodstveno-finansijske poslove i Službe za javne nabavke i skladištenje.\nPodsjetimo, respiratori su nabavljeni preko Poljoprivrednog gazdinstva „Srebrena malina“, čiji je vlasnik TV voditelj Fikret Hodžić. Predmet sumnjive nabavke preuzelo je Tužilaštvo BiH, a SIPA je prošle sedmice pretresla prostorije Federalne uprave civilne zaštite i Srebrene maline te izuzela dokumentaciju. SIPA je danas ušla i u zgradu Vlade FBiH.\nDamir Mašić, predsjedavajući Komosije za sigurnost, istakao je za Radiosarajevo.ba da nisu dobili skoro ništa od onoga što su tražili od FUCZ, osim zbira statističkih podataka.\nStoga stoga prvim zaključkom zahtijevaju sve ugovore s dobavljačima od 16. marta, zapisnike o ocjeni ponuda, proceduru izbora i obrazloženje izbora dobavljača, kao i podatke o članovima komisija za javne nabavke.\nKomisija za sigurnost od Vlade FBiH traži zaključke koje su donijeli na sjednicama Vlade od 23. marta i 19. aprila, na kojima su razmatrane informacije o aktivnostima Federalnog štaba civilne zaštite.\n“Vlada je dva puta razmatrala izvještaj i donijela neke zaključke pa da vidimo šta su razmatrali i kako nisu uočili nedostatke o kojima se sada govori”, istakao je Mašić.\nKomisija za sigurnost traži da Federalno pravobranilaštvo u roku od 7 dana kaže kakve su mogućnosti raskidanja ugovora sa “Srebrenom malinom” ili proglašenja ugovora ništavnim.\nPozvani su premijer FBiH Fadil Novalić i šefica Federalnog štaba civilne zaštite i ministrica finansija FBiH Jelka Milićević da dođu na iduću sjednicu komisije naredne sedmice.\n“To je važno s obzirom na to da ima dosta neodgovorenih pitanja”, dodao je Mašić.\nOd predsjedavajućeg Predstavničkog doma Parlamenta FBiH zatraženo je organiziranje hitne sjednice doma, u skladu sa zahtjevom dovoljnog borja zastupnika za održavanje sjednice na kojoj bi se razmatrao rad i Vlade FBiH i FUCZ.\nNa sjednicu Komisije za sigurnost nije došao Solak, već Mustafa Kadribegović, koji trenutno rukovodi FUCZ. Njemu su članovi komisije uputili brojna pitanja bila upućena brojna pitanja, ali nije na njih imao odgovor.\n> Je li HDZ-ov ministar 90 posto novca za utopljavanje dao opštinama u kojim vlada Čović?\n> Sa ovakvom vlašću Bosna i Hercegovina neće dobiti status kandidata za EU\n> Davanjem prostora u zakup visočkoj SDA je prekršen zakon\n> Vlada FBiH svjesno napravila gubitak od 87 miliona KM


Naslovna / Fudbal / Svet / A šta će biti sa 17 miliona evra koje je Kardif platio Nantu?\n2019-01-25 14:59 > 14:59\nSvet je potresla priča o nestalom fudbaleru koji je treba da nastavi svoj uspon u karijeri prelaskom u Kardif. Međutim, ono šta je mnoge zainteresovalo u ovom ružnom momentu za njegovu porodicu jeste: "Šta će biti sa novcem koje su Velšani namenili ekipi iz Francuske?"\nBritanska obalska straža je juče prekinula potragu za napadačem koji je trebao da pojača velški Kardif. Trodnevna potraga nije urodila plodom, i juče je stavljena tačka na potragu za Argentincem, Emilijanom Salom.\nKao da je nešto predosetio pre samog poletanja. Poslednja poruka ostavljena na Tviteru i čet na Vacapu su samo početak. Stameni napadač je u posledjnoj poruci na Tviteru napisao "Poslednje ćao Nantu", dok je porodici, pre samog poletanja, ostavio poruku sadržine "Ovaj avion nije u dobrom stanju, ako vam se ne javim za sat, sat i po, pošaljite nekoga da me traži."\nA sada, postavlja se jedno pitanje: "Šta će biti sa 17 miliona koje je Kardif platio za Argentinca?"\nLjudski život nema cenu, ali ovo pitanje je postavio njujorški Tajms, stavljajući akcenat na to da je Kardif dužan Nantu isplatiti celu sumu, jer je FIFA registrovala Salu u velškom savezu kao svojega igrača.\nFIFA je potvrdila transfer samo tri sata pre nestanka aviona, nakon što su oba kluba izdvojila 23 kriterijuma koji se moraju ispuniti da bi se transfer mogao ostvariti. Velšani su Nantu već platili 6 miliona evra, a preostalih 11 će platiti u dve rate.\nNant nije dužan da Kardifu vrati novar, a to verovatno i neće. Svi igrači su osigurani i u njihovim polisama stoji klazula o odšteti u slučaju ovakvog tragičnoj slučaja.\nTajms piše da bi osiguranje trebalo da pokrije celi iznos koji je velški klub dužan platiti Nantu, ali će taj novac tek dobiti nakon nekoliko meseci. To znači da Kardif, iako ima bogate vlasnike, do kraja ovog prelaznog roka neće imati novca za novo, ili neko slično pojačanje, iako su od engleskog saveza zatražili da m produže prelazni rok.\nZahtev je odbijen, i svi se transferi moraju realizovati do 31. januara u 23 sata.\nPrethodna Koliko prosečno zarađuju fudbaleri u Srbiji?


Zaštita životne sredine prioritet u realizaciji projekta Jadar – Balkanekspresrb.rs\nZaštita životne sredine prioritet u realizaciji projekta Jadar\n22/03/2021 Off By BERB\nPotpredsednica Vlade Republike Srbije i ministarka rudarstva i energetike Zorana Mihajlović posetila je danas Loznicu, gde je sa gradonačelnikom Vidojem Petrovićem i načelnikom Mačvanskog okruga Vladanom Krasavcem razgovarala o nekoliko značajnih tema iz resora rudarstva i energetike.\nMihajlović je, istakavši da je održan kvalitetan sastanak, podsetila na to da je u puteve u ovom kraju u prethodnih pet godina uloženo 11,2 milijarde dinara.\nDanas smo razgovarali o važnim temama iz oblasti rudarstva i energetike i o ulaganjima u distributivnu mrežu, u koju je do sada investirano više od četiri milijarde dinara, precizirala je potpredsednica Vlade.\nTo je, kako je istakla, veoma važno jer svaki procenat smanjenog gubitka na distributivnoj mreži znači dodatne desetine miliona dinara u nova ulaganja.\nPrema njenim rečima, razgovarano je i o odnosima „Srbijagasa“ i toplane u Loznici, što je pitanje koje mora biti rešeno u narednih nekoliko dana jer grad ne sme da trpi zbog starih dugova “Viskoze”.\nMihajlović je navela da je prva tema sastanka bio projekat koji će imati ogroman uticaj na celu državu, a to je Jadar, i poručila da je zaštita životne sredine tema broj jedan, pa tek onda novac i razvoj koji ovaj projekat donosi.\nOna je rekla da je prirodno da postoje nedoumice i pitanja kada je reč o svakom novom projektu i da je najlakše skupljati političke poene na neistinama i poluistinama kojima se pokušavaju zbuniti građani.\nNišta se neće uraditi ukoliko se ne ispoštuju svaka odluka i procedura u oblasti zaštite životne sredine i dok se ne izradi studija o proceni uticaja na životnu sredinu, naglasila je Mihajlović.\nNaša poruka građanima Loznice i cele Srbije jeste da nećemo napraviti nijedan korak dok se ne ispitaju svi standardi. Ovim projektom Srbija postaje jedna od vodećih zemalja za proizvodnju baterija neophodnih za električne automobile, jer je 10 odsto svih svetskih rezervi litijuma u ovom kraju, ukazala je ona.\nTo je i korak ka zelenom održivom razvoju, ocenila je potpredsednica Vlade i ponovila da će sve što se bude radilo biti predmet dogovora zasnovanog na činjenicama.\nOna je poručila da, kao što je od Niša učinjeno čvorište u putnoj infrastrukturi, tako je i Loznica čvorište u oblasti energetike.\nNaš cilj, kako je istakla, jeste da budemo energetski stabilni i da se što više povežemo sa regionom jer je to osnova budućeg razvoja.\nMihajlović je, na pitanje novinara o ulaganjima u distributivnu mrežu, rekla da ta ulaganja nisu mala i da niska distributivna mreža treba da podrži visokonaponske i da nas poveže sa okolnim državama.\nKrećemo u energetsku tranziciju i proizvodnju električne energije iz drugih izvora, navela je ona i ukazala na to da je Srbija prebogata rekama i da nema razloga da se ne iskoristi taj potencijal.\nPrema njenim rečima, potpisali smo izjavu o namerama sa Republikom Srpskom kako bismo gradili hidroelektrane na Gornjoj Drini, a pripremni radovi mogli bi da počnu već na leto, s ciljem da u narednih nekoliko godina budemo bogatiji za potencijal i proizvodnju tri hidroelektrane.\nUkoliko nismo dobro povezani regionalno, onda nas to izopštava iz budućeg razvoja. Investitorima je potrebna stabilnost u napajanju električnom energijom, a sve to omogućavaju novi kapaciteti koje ćemo napraviti, poručila je Mihajlović.\nPetrović je izjavio da je današnja poseta potpredsednice Vlade jedan od najboljih pokazatelja politike Vlade Srbije i predsednika Republike, te da se danas razgovaralo o najvažnijim pitanjima za građane Loznice.\nIzuzetno aktuelno pitanje o kojem smo pričali jeste i projekat Jadar. I danas šaljemo jasnu poruku da smo svi mi zajedno posvećeni unapređenju privredne aktivnosti grada i države, ali da ćemo uvek na prvo mesto staviti zaštitu životne sredine, bezbednost i zdravlje ljudi, poručio je Petrović.\nNe postoji nijedno pitanje na koje nismo spremni da odgovorimo i da tražimo najbolja rešenja, a ovaj projekat važan je za celo Podrinje i za našu državu, zaključio je gradonačelnik Loznice.\nSastanku je prisustvovao i direktor ODS „Elektrodistribucije Srbije“ Bojan Atlagić, koji je ukazao na to da je u prethodnom periodu urađeno mnogo u celom području Podrinja.\nUložili smo milijardu i 400 miliona dinara u prethodne četiri godine. To je važno za grad i investitore, ali i za nas u „Elektrodistribuciji“, jer se smanjuju gubici na distributivnoj mreži. Trafo-stanica „Loznica 2“ i novi distributivni centar su neki od projekata, a svega toga ne bi bilo bez podrške Ministarstva i saradnje sa Gradom, rekao je Atlagić.\nKrasavac je naveo da je uspešna saradnja u prethodnom resoru ministarke Mihajlović, pre svega kroz izgradnju brojnih saobraćajnica, kao što je Ruma–Šabac–Loznica, nastavljena i u ovom resoru, te da su danas dobili odgovore na brojna otvorena pitanja važna za građane Mačvanskog okruga.\nШест деценија поезије у часопису Стремљења\nUnapređenje usluga podrške roditeljstvu u šest lokalnih samouprava


KG: Prvi zadaci Gradskog saveta za zapošljavanje - iKragujevac\nKG: Prvi zadaci Gradskog saveta za zapošljavanje\nutorak, 28 jul 2015 11:15\nPre nedelju dana, u novom sazivu, konstituisan je Gradski savet za zapošljavanje, koji je stalno radno telo čiji je zadatak da osnivaču daje preporuke i mišljenja o planovima za zapošljavanje, propisima i merama za podsticaj zapošljavanja na području grada Kragujevca.\nPredstavnici lokalne samouprave, Nacionalne sluzbe za zapošljavanje, sindikata, udruženja preduzetnika čine Gradski savet za zapošljavanje, a prvi put uključen je i predstavnik Udruženja osoba sa invaliditetom.\nPrvi zadatak Gradskog saveta za zapošljavanje bili su predlozi projekata za organizovanje javnih radova u 2015. godini po konkursu koji je raspisala Nacionalna sluzba za zapošljavanje.\nZa izvođenje javnih radova zainteresovani su JKP Parking servis, Zelenilo, Gradska uprava za upravljanje projektima i Gradske tržnice.\nNakon razmatranja savet je dao pozitivno mišljenje za projekte javnih radova koje su predložila javna komunalna preduzeća iz Kragujevca.\nPredloženo je da u javnim radovima budu angazovana nekvalifikovana nezaposlena lica i osobe sa invaliditetom, kao i stručna lica za stvaranje baze podataka o stanju javnih objekata u Gradu Kragujevcu.


InfoBrcko.com - Federica Mogherini: Tenzije na Balkanu zabrinjavajuće rastu, ali svi žele u EU\nFederica Mogherini: Tenzije na Balkanu zabrinjavajuće rastu, ali svi žele u EU\tIstaknuto\nOna je navela da im je Unija pomagala na tom putu, ali da je to bila njihova zasluga jer mladi to traže od svojih lidera.\n"Možda će biti teško, možda će biti izazov, možda će biti bolno sa vremena na vrijeme raditi na pomirenju i dobrosusjedskim odnosima, ali ako na kraju dana to ljudi traže od vas, to morate da obezbijedite. Mi smo tu da omogućimo da to obezbijede", rekla je Mogerinijeva.\nOna je navela da Balkan nije dvorište Evrope, već sama Evropa, te je istakla da se naljuti svaki put kada se "prijateljima Unije na Balkanu" kaže da su "na putu ka Evropi".\nMogerini je je podsjetila da će uskoro sastati sa predsjednikom Srbije Aleksandrom Vučićem i predsjednikom Kosova Hašimom Tačijem kako bi bio nastavljen dijalog Beograda i Prištine.\n"Treba da postavimo kao naš cilj do kraja ovog mandata da vidimo značajne korake za svakog balkanskog partnera na putu ka EU", rekla je Mogerinijeva.\nOna je navela da slijedi još posla, kako unutar tako i izvan EU, ali da smatra da je to realan i ambiciozan, ali moguć i potreban cilj u narednim godinama.


– Legalna potrošnja cigareta u BiH za osam godina prepolovljena\n– Proizvođači traže hitno zaustavljanje rasta akciza koja podstiče bujanje crnog tržišta\n– Tegeltija: Moramo usporiti dinamiku povećanja akciza u BiH jer je ona sada najveća u okruženju\n– UIO: Zadržavanje sadašnjeg tempa harmonizacije kontraproduktivno\n– U BiH 30 odsto duvanskog tržišta u nelegalnoj zoni\nBANJALUKA, SARAJEVO – Zbog šverca cigareta BiH je od 2009. godine izgubila oko pet milijardi maraka prihoda, a crno tržište je i dalje u ekspanziji, zbog čega je neophodno revidirati trenutnu akciznu politiku, upozoravaju svjetski proizvođači cigareta.\nVodeći proizvođači i distributeri cigareta u BiH traže od vlasti da hitno zaustave dalji rast akciza na cigarete upozoravajući, da je sve veća cijena podstakla enorman rast „crnog tržišta“ koji negativno utiče i na njih i na državu.\nDa je crno tržište u ekspanziji i da je neophodno zaustavljanje rasta akciza priznaje i ministar finansija RS Zoran Tegeltija koji je i član Upravnog odbora Uprave za indirektno oporezivanje (UIO) BiH.\n„Mora se postići saglasnost da se uspori rast povećanja akciza u BiH kako bismo došli u ravnotežu sa zemljama u okruženju. Svaka neravnoteža stvara mjesto u kojem se pojavljuje šverc cigareta iz okruženja“, rekao je Tegeltija za CAPITAL.\nIstog stava je i drugi član UO UIO i ministar finansija FBiH Jelka Milićević, dok je direktor UIO Miro Džakula rekao da se već radi na izmjeni zakonskih rješenja kako bi se smanjila ilegalna prodaja duvanskih proizvoda.\nIz kompanije „Japan Tobacco International“ poručuju da BiH trenutno ima najveće akcizno opterećenje na cigarete u regionu.\nKako navode minimalna akciza u Makedoniji iznosi 33 evra na 1.000 komada, u Srbiji i Crnoj Gori 54 evra, u BiH je ona dostigla čak 74 evra na 1.000 komada cigareta.\nGeneralni direktor kompanije „Philip Morris Inetrantional BiH“ Srđan Lazović kaže za CAPITAL da je od zemalja u regionu najalarmantnija situacija u BiH kada je duvansko tržište u pitanju s obzirom na to da je više od 30 odsto tog tržišta u nelegalnoj zoni.\n„Imajući u vidu da u budžetu BiH oko osam odsto prihoda čine prihodi od duvanske industrije, očigledan je značaj duvanske industrije. Sada je potreban hitan korak nadležnih državnih organa u regulisanju ovog problema, jer je dinamika akciznog opterećenja koja je danas na snazi daleko iznad onoga što potrošač u BiH može da plati. Sve je to dovelo do enormnog šverca, a imajući u vidu da se i dalje planira povećanje akciza na ovako agresivan način, verujemo da je neophodno da se ta akcizna politika revidira i da se po mogućnosti već od 1. januara naredne godine uspori dalji rast akciza“, rekao je Lazović.\nLazović je istakao da su akcize na duvanske proizvode u BiH već na nivou na kojem su bile u Hrvatskoj na dan ulaska u EU.\n„Kao što znamo BiH i dalje predstoji dug proces harmonizacije sa EU i zato ne vidimo nijedan razlog zašto bi BiH i dalje držala postojeću dinamiku akciznog opretrećenja na duvanske proizvode“, naglasio je on.\nKazao je da je u borbi protiv šverca cigareta neophodna koordinisana akcija državnih organa, uključujući tu i inspekcijske organe, ali da je, ipak, sistemsko rješavanje i iskorjenjivanje problema isključivo u oporezivanju duvanskih proizvida na način na koji to potrošač može da plati.\n„I podaci UIO govore da je dodatni pad legalnog tržišta duvanskih proizvoda bio između osam i devet odsto. Prema tome, ne da nemamo stabilizaciju, nego imamo dodatnu eroziju duvanskog tržišta, a samim tim budžeta“, rekao je Lazović.\nAkcize na cigarete najveće u BiH\nDirektor korporativnih poslova i komunikacija u kompaniji „Japan Tobacco International“ za Zapadni Balkan Goran Pekez kaže da je duvanska industrija važan faktor stabilnosti fiskalnih sistema pod uslovom da se akcize kreiraju u skladu sa kupovnom moći stanovništva.\nOn je istakao da minimalno akcizno opterećenje u zemljama EU iznosi 90 evra na 1.000 cigareta i da je, po pravilu EU, to cilj koji zemlje kandidati za ulazak u EU treba da postignu u roku od četiri godine nakon pristupanja.\nKazao je da sve zemlje kandidati za pristupanje EU u regionu trenutno imaju akcizne kalendare, ali da ne idu sve postepeno i jednakim tempom tom minimumu. Od svih zemalja u regionu najviše akcize su u BiH.\n„Dok trenutna minimalna akciza u Makedoniji iznosi 33 evra na 1.000 komada, u Srbiji i Crnoj Gori 54 evra, u BiH je ona dostigla čak 74 evra na 1.000 komada cigareta. Zato još jednom pozivamo vlasti BiH da preispitaju svoj kalendar i da izbalansiraju predviđena visoka godišnja povećanja akciza“, naveo je on.\nMilićević: Oko 30 odsto BDP-a u sivoj zoni\nMinistar finansija RS i član Upravnog odbora Uprave za indirektno oporezivanje BiH Zoran Tegeltija rekao je da je BiH još 2009. godine usvojila jednu vrstu usklađivanja kalendara akciza sa MMF-om i da se to dosljedno primjenjivalo po automatizmu, tako što ju je UO UIO samo potvrđivao.\n„Kalendari koje su usvojile druge zemlje doveli su nas u tu situaciju da su cijene, u odnosu na potrošačku moć, previsoke i da to otvara prostor za trgovinu cigareta iz zemalja u okruženju i sigurno da ima dijela sivog tržišta. Biće potrebne mjere, prije svega, kontrolnih organa – UIO BiH i Granične policije, a i inspekcijskih organa na nivou BiH kako bi se zaustavilo ovo što se dešava kada je u pitanju promet na domaćem tržištu, rekao je Tegeltija za CAPITAL.\nOn je istakao je je UO UIO nekoliko puta postigao saglasnost u vezi sa nepodizanjem akciza, ali da se podrška nije mogla obezbijediti u Savjetu ministara BiH.\n„UO samo može predložiti novi kalendar, odnosno dinamiku povećanja koji bi se mogao usvojiti kroz izmjene Zakona o akcizama“, pojasnio je Tegeltija.\nNjegov kolega iz Upravnog odbora UIO BiH i ministar finansija FBiH Jelka Milićević kaže da je oko 30 odsto BDP-a BiH u sivoj zoni te da vlasti još uvijek nemaju modalitete kako to smanjiti.\n„Imamo cijeli set zakona koji su napravili pripremu da se taj udio smanji. Međutim, mnogo nam tu još posla predstoji, a u ukupnim prihodima na sivom tržištu najviše učestvuje visokotarifna roba, kao što su alkohol i cigarete“, rekla je Milićević.\nOna kaže da podaci pokazuju da su se pušači okrenuli duvanu te da će se vjerovatno pokrenuti određene aktivnosti na bazi pokazatelja o smanjenju prihoda od akciza.\nDžakula: Pokušaćemo novim zakonom spriječiti ove pojave\nDirektor UIO Miro Džakula rekao je za CAPITAL da su se sa stalnim povećanjem akciza povećali i budžetski prihodi, ali da je očigledno da postoji velika razlika između realnih cijena duvana i duvana koji se može naći na crnom tržištu.\n„UIO ulaže velike napore u cilju sprečavanja crnog tržišta. Do sada smo postigli izvrsne rezultate, ali to očigledno nije dovoljno da bi se crno tržište u potpunosti suzbilo. Postojeći zakoni iz oblasti akciza, pogotovo kada je u pitanju oporezivanje duvanskih proizvoda, jesu nešto što je usklađeno sa evropskim direktivama i njihovim zakonima, ali je BiH potreban potpuno novi zakon o akcizama i u tom kontekstu mi već preduzimamo određene radnje i pokušaćemo novim zakonom spriječiti sve ove pojave koje imamo u sadašnjem zakonskom rješenju“, kazao je Džakula.\nKada je u pitanju inicijativa da se privremeno zaustavi povećanje akcize, Džakula je rekao da UIO samo sprovodi zakone, a Upravni odbor ove institucije odlučuje o tome. On je potvrdio da je i Uprava dobila zahtjeve vodećih duvanskih proizvođača i distributera za sastancima u vezi sa ovim problemom.\nDa je promjena akcizne politike koja je krenula 2009. godine u BiH donijela poteškoće kako proizvođačima, tako u budžetu priznaju i u UIO. U Odjeljenju za makroekonomsku analizu UIO BiH navode da je kontinuirani rast akciznog opterećenja doveo, s jedne strane, do eksplozije naplaćenih prihoda od akciza, a s druge strane do brzog rasta maloprodajnih cijena, koji je destimulisao regularnu potrošnju cigareta.\n„Ubrzani tempo povećanja akciza na cigarete i snažan rast maloprodajnih cijena cigareta su doveli do erozije tržišta cigareta, jačanja crnog tržišta i gubitka prihoda od akciza i PDV-a. U takvoj situaciji kompanije iz duvanske industrije su se iz godine u godinu borile za sve manji obim regularnog tržišta cigareta, sažimajući poslovanje i trpeći značajne gubitke“, navodi se u izvještaju OMA.\nNova akcizna politike iz 2014. se fokusirala na harmonizaciju oporezivanja cigareta i rezanog duvana kao supstituta. Međutim, ni to nije dalo očekivane rezultate.\n„Zadržavanje dosadašnjeg tempa harmonizacije kontraproduktivno, jer donosi dalje jačanje crnog tržišta, eroziju naplaćenih prihoda i ugrožavanje poslovanja i opstanka duvanske industrije. S druge strane, sprovedene ankete ne ukazuju da je snažan rast poreza djelovao destimulativno na broj pušača i intenzitet potrošnje cigareta u BiH“, zaključuje se u izvještaju.\nPodaci OMA pokazuju da je potrošnja cigareta u 2016. u odnosu na potrošnju u 2008. prepolovljena.\nPoređenje u odnosu na 2008. godinu, kao posljednje godine pred reformu politike oporezivanja duvanskih prerađevina i usklađivanja sa standardima EU, pokazuje da je cijena prije oporezivanja pala na istorijski minimum. U odnosu na 2008. duvanske kompanije su, prema podacima OMA izgubile dvije trećine prihoda.\nPrihodi od akciza na duvanske prerađevine u BiH u prvom kvartalu ove godine bili su manji za 3,2 odsto u odnosu na isti kvartal 2016. godine, s tim da su prihodi od domaće akcize manji za 10,5 odsto, a od akciza na uvozne prerađevine 0,5 odsto.\nTagovi: akcizebihcigareteizborizdvajamomiro dzakulanelegalno trzisteprihodirastvaznozoran tegeltija\nKomentari na članak: Alarmantno: BiH zbog šverca cigareta izgubila više od pet milijardi KM\n21.06.2017 u 13:36\n21.06.2017 u 14:44\nPoceo sam pusiti 2004 godine. Cijena paklice bila 1.5km danas je 4 km. Ne znam ima li jeftinijih cigara od toga. I kad to pogledam slazem se da su debili.\nAli opet sa druge strane sam odlucio da prestanem sa tim luksuzom jer ne mogu da placam 120-150km mjesecno za nista. Takodje vidim da je dosta naroda prestalo sa pusenjem sto je pozitivna stvar. A kao otac dvoje djece takodje podrzavam poskupljenje cigara jer vidim da omladina nema toliko novca i da je sve manje pusaca medju njima. Tako da se u globalu slazem sa pokupljenjem cigara.\nPravi problem nije poskupljenje cigara nego gdje taj novac ide i sam razlog za poskupljenje. Uskladjivanje sa EU je samo izgovor da se namakne novac u budzetima. Tj najlakse je oporezovati luksuz koji narod naveliko koristi. Da oporezuju hljeb ili mlijeko imali bi pobunu. Sa druge stane se dozvoljava pojedincima da se bave svercom kojekavih cigara bez markice sa kosova i crne gore i ko zna odakle jos. A sad vidimo da je iscrpljena i opcija povecanja cijena cigareta jer narod ne moze da placa pa prestaju pusiti ili se okrecu svercovanim cigarama ili domacem duvanu.\nPodrzavam povecanje cijene cigara jer ce na taj nacin dugorocno smanjivati broj nas pusaca. Ali po meni sve sto dobiju povecanjem cijene cigara treba iskoristiti da se smanji pdv na beby i djeciju hranu, lijekove svih vrsta i sredstva za obrazovanje tj knjige, jer i na to placamo pdv sto je apsurdno. A sve ostalo sto dobiju od poreza na cigare treba da ide u fondove zdravstvenog osiguranja i za uvodjenje djecijeg dodatka.\nA ne za njihove plate i luksuzne automobile i pokrivanje deficita koje su oni stvorili sumnjivim ugovorima i nedomacinskim ponasanjem


Porez po kubikaži uvodi se više kategorija - 2016. godina\nMinistar finansija, Dušan Vujović, najavio je u utorak, 20. septembra 2016. godine, novine u određivanju cene registracije vozila i rekao da će set novih poreskih zakona biti spreman do kraja 2016. godine. On je na konferenciji Američke privredne komore istakao da je vreme za izmene poreskih zakona i naveo "primer plaćanja poreza na automobile koji je do sada bio po kubikaži vozila, umesto da se računala vrednost".\nNakon što su mediji preneli da bi, prema najavljenoj izmeni propisa, registracija vozila od sledeće godine trebalo da se plaća na osnovu vrednosti automobila, a ne kubikaže motora, samo dan kasnije iz Ministarstva finansija su reagovali i rekli da je ministar "pogrešno shvaćen". Navodno, izmena bi trebalo da bude "samo to što će se povećati broj grupa po kubikaži, pa će nekom registracija biti niža, a nekom viša". Predloženo je, kako kažu, i da se, umesto postojećih sedam kategorija oporezivanja po zapremini motora uvede više opcionih grupa, za koje će se utvrditi novi rasponi poreza za svaku grupu.\nMinistarstvo finansija u saopštenju u sredu, 21. septembra 2016. godine, navodi da još nije preciziran predlog novog načina oporezivanja motornih vozila koji bi trebalo da smanji rashode vlasnika i da obezbedi pravično oporezivanje. Naime, u toku je izrada Radne verzije izmena važećeg Zakona o porezima na upotrebu, držanje i nošenje dobara ("Sl. glasnik RS", br. 26/2001, 80/2002, 43/2004, 31/2009, 101/2010, 24/2011, 100/2011 - usklađeni din. izn., 120/2012 - usklađeni din. izn., 113/2013 - usklađeni din. izn., 68/2014 - dr. zakon, 140/2014 - usklađeni din. izn., 109/2015 - usklađeni din. izn. i 112/2015) i iz Ministarstva smatraju da je rano govoriti o predlogu konačnog rešenja, koje će biti na javnoj raspravi.\nTakođe je istaknuto da će pre zauzimanja konačnog stava o novim zakonskim rešenjima biti analiziran i sagledan uticaj takvog rešenja na poreske obveznike, odnosno vodiće se računa da se građani rasterete suvišnog troška visokih poreskih opterećenja i da se obezbedi optimalno i pravično oporezivanje, kao i da ne izazove dodatne troškove administriranja. Ministarstvo napominje da će izmene zakona biti usklađene sa najboljom praksom u regionu i u svetu.\nPre nego što je iz Ministarstva finansija stiglo saopštenje kojim se "pojašnjava" izjava ministra Vujovića, iz Udruženja uvoznika novih automobila i delova pozitivno su ocenili najavljene izmene propisa.\n- Veoma pozitivno ocenjujem odluku države koja je prepoznala potrebu da izmeni tehnološki prevaziđenu uredbu - jer kubikaža više nije merilo snage vozila - koja pri tome značajno utiče i na kupovnu moć, kao i na ubiranje dažbina od strane države. Mnogi vozači su zbog nje odustali od kupovine vozila veće radne zapremine, pa bi zato novi model za određivanje cene registracije bio efikasniji i pošteniji, kako za vlasnike, tako i za uvoznike automobila. Jednostavno, nema svrhe kažnjavati vozače starijih vozila veće kubikaže koji su svake godine plaćali astronomske cifre za registraciju - ocenjuje Milan Vukasović, predsednik Udruženja uvoznika novih automobila i delova.\nNaime, trenutno se registracija vozila (takozvani porez na upotrebu automobila) obračunava na osnovu radne zapremine motora, pri čemu je visina poreza na motore veće od 2 litra skoro pet puta veća u odnosu na one ispod navedene granice. Zato je ovaj porez poznat i kao "porez na luksuz".\nOvaj namet uveden je 2009. godine, pozivajući se na svetsku ekonomsku krizu, a njegovo ukidanje prvi put je razmatrano 2011. godine. Prošle godine je nekoliko meseci bila aktuelna tema u javnosti.\n- Građani već dugo iščekuju od Vlade Republike Srbije ovu izmenu, jer je reč o jednom od najnepravednijih propisa ikada donetih. Njime su direktno oštećeni svi vozači koji žele da voze automobile veće radne zapremine, odnosno one iznad 2.000 kubika. Destimulisana je svaka kupovina ovakvih vozila jer je prilikom registracije za njih potrebno izdvojiti i nekoliko puta više novca nego što je to slučaj sa vozilima manje zapremine. Ovo nije prvi put da državni predstavnici ili ministarstva najavljuju promenu tog propisa, ali budući da je ovog puta informaciju saopštio sam ministar, verujem da će biti sprovedena u delo - izrazio je svoju nedoumicu, ali i optimizam, Petar Stakić sa sajta Polovni automobili.\nMilan Vukasović smatra da izmena načina na koji će se obračunavati cena registracije vozila ne bi mnogo promenila kada je reč o prihodima države po ovom osnovu.\n- Pri tome bi odluka pozitivno uticala na uvoznike novih vozila, pogotovo onih malo većih od 2.000 kubika, koji su u proteklom periodu osetili značajan pad tražnje na tržištu. Svakako bi se efekti osetili i na uvozu polovnih vozila, a kupci bi bili ravnopravniji - ističe Vukasović.\nUkoliko se država odluči da registraciju ubuduće naplaćuje prema vrednosti automobila, postavlja se pitanje kako bi se ta cifra obračunavala. Kod novih automobila postoji faktura kao dokaz, dok je kod polovnih vozila jedan od načina za određivanje vrednosti svakog vozila bilo korišćenje AMSS kataloga, koji se već koristi za procenu prilikom uvoza i naplate poreza na prenos vlasništva. Jedna alternativa je i naplata prema snazi motora, što se primenjuje u Hrvatskoj, dok se kod nas trenutno snaga motora koristi za određivanje cene obaveznog osiguranja.\n- Mislim da je šteta što stručna javnost nije bila, ili barem mi to ne znamo, uključena u pronalaženje najboljeg modaliteta naplate poreza, ali i ova najava da će se obračunavati po vrednosti vozila bila bi pravednija od kubikaže. Možda nije loše uzeti u obzir i starost automobila kao parametar, odnosno napraviti određenu kombinaciju ova dva podatka i na osnovu toga konačno definisati ovaj poreski propis - zaključuje Petar Stakić i dodaje da je važno napomenuti da postoje male šanse i da se donošenjem novog propisa cena registracije automobila do 2.000 kubika smanji.\n- Veća je verovatnoća da će ona ostati ista, ali će zato značajno pojeftiniti registracija automobila iznad 2.000 kubika, tako da građani Srbije konačno više neće odustajati od takvih vozila zbog preskupe registracije.\nPrilikom određivanja godišnjeg poreza, praksa u drugim zemljama je različita, pa se u obzir uzimaju i radna zapremina i snaga motora, kao i starost vozila, Euro norma... U nekim slučajevima visina poreza čak zavisi od težine i dimenzija automobila, a sve važniji faktor je i emisija ugljen-dioksida.\nIzvor: Vebsajt eKapija, 21.09.2016.


Kezunović pozvao insitucije da uklone krst na Zlatištu – Zvornik Danas\nNaslovna/VIJESTI/Politika/Kezunović pozvao insitucije da uklone krst na Zlatištu\n2 13 1 minut čitanja\nISTOČNO SARAJEVO – Član Glavnog odbora Narodnog demokratskog pokreta /NDP/ Radomir Kezunović smatra da je postavljanje krsta na Zlatištu „zloupotreba simbola hrišćanstva“, te pozvao sve relevantne insitucije da ga uklone.\nKezunović smatra da je podizanje krsta inscenirano tako da zahtjeva reakciju nadležnih organa, prije svih inspekcije grada Istočno Sarajevo koja, zajedno sa komunalnom policijom, u skladu sa zakonima Republike Srpske i statuta Grada Istočno Sarajevo, treba da ukloni ovaj „nelegalni objekat“.\nOn je na današnjoj konferenciji za novinare u Istočnom Sarajevu ocijenio da i pripadnici Centra javne bezbjednosti moraju privesti i pokrenuti prekršajne prijave protiv lica koja su podigla krst koji, kako je rekao, izaziva međueničke tenzije.\nPoziv za reagovanje upućen je i Srpskoj pravoslavnoj crkvi, Međureligijskom vijeću BiH, nevladinim organizacijama, na čelu sa Boračkom organizacijom Republike Srpske i logorašima, kao i udruženjima nestalih lica.\nKezunović je apelovao na građane da ne nasjedaju na „provokacije iz Istočnog Sarajeva i federalnog Sarajeva“, poručivši da će „ovakva politička blamaža biti sankcionisana 12. oktobra“.\nOn smatra da je potrebno obilježiti stratišta u cijeloj BiH, pa i ubijenih sarajevskih Srba, ali ne na ovakav način. Kezunović je ubijeđen da će nekada u Sarajevu biti podignuta crkva koja će biti posvećena stradalim Srbima i da će to biti objekat koji neće biti razlog za nesporazume.\nKezunović je podsjetio da je, kao bivši gradonačelnik Istočnog Sarajeva, u periodu od 2005. do 2009. godine, zaustavio inicijativu Saveza logoraša Republike Srpske o podizanju krsta, zbog „podizanja tenzija do tog nivoa da su građani iz Istočnog Sarajeva počeli da izbjegavaju odlazak u federalno Sarajevo, jer su se plašili za bezbjednost“.\nkrst ndp radomir kezunovic sarajevo savez logorasa rs zlatište


Stoni tenis: Užičani bolji od Kruševljana – ZoomUe\nby Zoran Đurović · 18 фебруара, 2020\nKRUŠEVAC,UŽICE – U 11. kolu Druge stonoteniske lige Srbije muška stonoteniska seniorska ekipa “Jedinstva” iz Užica, pobedila je ekipu\n„Napada“ iz Kruševca rezultatom 4 : 2.\nU ekipi “Jedinstva” bili su Ivica Stanković, Nikola Vuletić, Mihailo Tanasković i Uroš Komić, a po dve pobede ostvarili su Stanković i Tanasković.\nUžičani bolji od Kruševljana\nU prvom delu sezone užički stonoteniseri izgubili su kod kuće od ekipe iz Kruševca sa 4 :1, pa su se sad revenširali za poraz. Posle 11 odigranih kola ekipa „Jedinstva“ ima šest pobeda i pet poraza i nalazi se na sredini tabele.\nU narednom kolu, koje se igra narednog vikenda Užičani dočekuju prvoplasiranu ekipu „Zelenike“.\nTags: Druga liga Srbijestoni tenisStonoteniseri „Jedinstva“ iz Užica\nLuka Kotorčević u reli reprezentaciji Srbije\nMed je lek za dug vek\nby Slobodan Simic · Published 11 октобра, 2020\nby Vesna Đurović · Published 10 октобра, 2019\nNext story Oprez! Kontrola saobraćaja\nPrevious story Na putu ka ABA 2 ligi (VIDEO)


Dinamo sa minusom od 3 gola čeka revanš baraža za Superligu : Južne vesti\n09:48, 23. 5. 2019.\nDinamo sa minusom od 3 gola čeka revanš baraža za Superligu\nSuper liga 2018/19: Baraž: FK INĐIJA – FK DINAMO VRANJE 3:0 (3:0)\nTri gola za prvih pola sata fudbalera Inđije i crveni kartoni igrača Lefterisa Macukasa i trenera vranjskog Dinama Dragana Antića obeležili su prvi meč baraža za popunu Superlige. Inđija je na svom terenu slavila sa 3:0, a revanš je u Vranju u nedelju, 26. maja. Pobednik ovog dvomeča igraće naredne sezone u elitnom rangu.\n15:05, 27. 5. 2019.\nPredsednik Dinama krivi Tončeva za ispadanje iz Superlige, Tončev najavljuje tužbe\nFudbalski klub Dinamo završio je učešće u Superligi već u svojoj debitantskoj sezoni, a predsednik vranjskog kluba Dragan Antić tvrdi da je u pitanju velika napravda, te da im je predsednik Fudbalskog saveza regiona istok Novica Tončev “radio o glavi” delegiranjem sudija. Prvi čovek regiona zbog ovakavih optužbi najavljuje tužbu disciplinskim organima Fudbalskog saveza Srbije, ali i sudu.


Projekat „Solarni katuni“\nThread: Projekat „Solarni katuni“\n27-07-11, 15:44 #1\nEvo jedna fina fina ideja sa kojom će se i nas drug Milovan sloziti i sve to sa dvije ruke potpisati\nMinistarstvo ekonomije objavilo je Javni poziv za otvoreni postupak javne nabavke za izbor najpovoljnije ponude za nabavku i ugradnju fotonaponskih sistema na katunima u Crnoj Gori. Vrijednost nabavke je 70.000 € i ima za cilj poboljšanje uslova rada stočara na katunima zadovoljenjem osnovnih potreba za električnom energijom. Sve zainteresovane crnogorske kompanije, koje imaju iskustva u oblasti iskorišćenja solarnog potencijala, pozvane su da, individualno ili posredstvom poslovnog udruživanja, učestvuju u izboru za najkvalitetniju i najpovoljniju ponudu. Rok za dostavljanje ponuda je 10. avgust 2011. godine.\nU želji da se što većem broju domaćinstava, koji borave na katunima, omoguće bolji uslovi života i rada, kao i da se stvore uslovi za povećavanje broja stočara na katunima, Ministarstvo poljoprivrede i ruralnog razvoja i Ministarstvo ekonomije pokrenuli su sveobuhvatni projekat, u kojem bi učešće državnog budžeta u investiciji instalacije solarnog sistema iznosilo 80 %, dok bi učešće korisnika iznosilo 20 %.\nInstalacijom fotonaponskih solarnih sistema rješavaju se problemi snabdijevanja električnom energijom, što smanjuje potrebu za elektrifikacijom određenih područja, a energija dobijena na ovaj način je besplatna za korisnike objekata. Fotonaponski solarni sistem obezbijeđuje direktnu konverziju solarnog zračenja (energije) u električnu energiju i može da funkcioniše samostalno tj. da je nezavistan od elektroenergetske mreže. Na ovaj način se obezbjeđuje snabdijevanje električnom energijom u određenom vremenskom periodu u toku dana, pri čemu baterijska jedinica obezbjeđuje dva dana autonomije bez potrebe za punjenjem.\nBitno je napomenuti da veličina jednog fotonaponskog sistema (snaga panela, kapacitet baterije i sl.) zavisi od količine električne energije koja treba biti proizvedena u cilju zadovoljavanja potrošnje svih uređaja na datoj lokaciji, odnosno katunu. Pri određivanju potrebne veličine sistema mora se uzeti u obzir snaga i radno vrijeme pojedinih potrošača na jednoj lokaciji (sijalice, utičnice i drugi potrošači), kao i vrijeme autonomije sistema.\nProjekat „Solarni katuni“ zajedno sa projektom Montesol predstavljaju pionirske projekte u oblasti valorizacije značajnog solarnog potencijala u Crnoj Gori i primjere uspješne međuresorske saradnje i koordinacije u Crnoj Gori. Projektom se promovišu strateški principi promocije energetske efikasnosti i obnovljivih izvora energije, kao i osnovna načela regionalnog razvoja Crne Gore, sa posebnim fokusom na razvoj sjevernog regiona kroz primjenu nisko-karbonskih tehnologija i održivi razvoj poljoprivrede.\nSamo da ne vrse proba ispitivanja i cuda i da ne bude ka sa ispitivanjima dje ima dovoljno vjetra za vjetrenjace\nVala i ja da pohvalim ministarstvo !!!! Samo da nije ovo na ovakvu cijenu organizovano za oba katuna u Crnu Gioru????\nI: Solarni panel\nLast Post: 01-04-11, 11:25\nI:K: solarni punjac\nBy neuptun987 in forum Ostali oglasi\nLast Post: 11-01-10, 20:23\nBy cpu in forum Hardware\nLast Post: 25-11-09, 16:33\nLast Post: 23-06-05, 11:48


Sarajevo: Danas pomen stradalim vojnicima JNA\nGodišnjica pogibije u Dobrovoljačkoj ulici u Sarajevu: Prisustvovaće preživeli pripadnici JNA iz Novog Sada, Beograda, Šapca, Prnjavora, Rudog i Bijeljine, kao i članovi porodica stradalih\nSARAJEVO – Služenjem pomena, prisluživanjem sveća, polaganjem cveća i mirnom šetnjom danas će u nekadašnjoj Dobrovoljačkoj ulici biti obeležene 24 godine od stradanja 42 i ranjavanja 71 pripadnika JNA u Sarajevu.\nPredsednik Pododbora Vlade RS Velimir Dunjić izjavio je za Srnu da su pripreme za obeležavanje završene i izrazio očekivanje da će sve proći bez incidenata. Od Ministarstva unutrašnjih poslova, Ministarstva saobraćaja Kantona Sarajevo, vatrogasne službe i Hitne pomoći su dobijena odobrenja za održavanje ovakvog skupa.\nPo Dunjićevim rečima, obeležavanju stradanja prisustvovaće preživeli pripadnici JNA iz Novog Sada, Beograda, Šapca, Prnjavora, Rudog i Bijeljine, kao i članovi porodica stradalih. Skupu će prisustvovati i predstavnici Ambasade Srbije u BiH, kao i izaslanik člana Predsedništva BiH iz RS Mladena Ivanića. Okupljanje je zakazano za 9 časova ispred Spomen-crkve u Miljevićima, u kojoj će biti služen pomen.


Vlasnik i urednik „Kurira” ispitivani zbog lažnog prijavljivanja\nTužilaštvo je po podne, sa zakašnjenjem od 24 sata, obelodanilo za šta se terete Aleksandar Rodić i Milan Lađević, vlasnik i glavni urednik „Kurira” koji su u četvrtak saslušavani u policiji. MUP je protiv njih podneo krivičnu prijavu zbog sumnje da su podstrekavali Aleksandra Kornica na lažno prijavljivanje krivičnog dela.\n04.12.2015 u 16:59\nEK: Pratimo slučaj Kurir, u Srbiji obezbediti slobodu izražavanja\nBRISEL – Evropska komisija prati situaciju u vezi sa saslušanjem bivšeg direktora lista „Kurir” Aleksandra Kornica i veruje da će srpska vlada i politička sredina nastaviti da podržaju vladavinu zakona, izjavila je danas portparolka visoke predstavnice EU za spoljnu politiku i bezbednost Maja Kocijancić. „Uvereni smo da će srpska vlada i srpska politička sredina i dalje podržavati vladavinu zakona, da će novinari i mediji ponašati nezavisno i poštovati sve profesionalne standarde, kao i da će reforme biti sprovedene na način na koji bi trebalo u zemlji koja je kandidat za članstvo u EU”, rekla je ona. Kocijancić je uverena da će se u Srbiji obezbediti sloboda izražavanja u kojoj se, kako je naglasila, reaguje na pretnje i fizičko nasilje i u kojoj su regulatorna tela nezavisna kako bi bolje\n04.12.2015 u 13:02\nVučićević odgovara O. Kovačević: I ja sam saslušan\nBEOGRAD – Glavni urednik Informera Dragan J. Vučićević saopštio je da je, kao i urednici Kurira, i on saslušan u policiji. „Saslušan sam u ponedeljak uveče u Upravi kriminalističke policije, po nalogu Višeg javnog tužilaštva. Saslušanje je počelo u 19.20, a završeno je u 21.25, o čemu je načinjena službena beleška i prosleđena tužilaštvu”, naveo je Vučićević u odgovoru urednici RTS Oliveri Kovačević, preneo je B92. Kovačević je ranije izjavila za Kurir da bi bilo razumno da su na informativni razgovor pozvani urednici i novinari Pinka, kao i urednik Informera, a ne samo jedna strana. Vučićević je takođe naveo da je saslušan pre vlasnika Kurira Aleksandra Rodića. U četvrtak su, kako je saopštila Adria medija grupa, saslušani urednici Kurira. Takođe u četvrtak, u Prvo osnovno\n02.12.2015 u 14:22\nOdbačena prijava protiv Vučićevića, postupak protiv Kornica\nBEOGRAD – Više tužilaštvo u Beogradu odbacilo je danas krivičnu prijavu koju je Aleksandar Kornic podneo protiv Damira Dragića i Dragana J.Vučićevića, dok će protiv Kornica biti pokrenut postupak zbog lažnog prijavljivanja, koji će voditi nadležno osnovno javno tužilaštvo. U saopštenju Višeg tužilaštva se precizira da je u predistražnom postupku utvrdeno da Dragić i. Vučićević nisu izvršili krivična dela koja su im prijavom Kornica stavljena na teret, kao ni bilo koje drugo krivično delo za koje bi se gonjenje preduzimalo po službenoj dužnosti. Protiv Kornica će biti pokrenut postupak za krivično delo lažno prijavljivanje za koje je nadležno osnovno javno tužilaštvo koje će postupati u tom postupku, navodi Više tužilaštvo. Kornic je 23. novembra podneo krivičnu prijavu protiv\nNova uređivačka politika „Kurira” i stari poslovi\nPre nešto više od mesec dana javnost je bilo zasuta informacijama da je „Kurir”, odnosno Adrija medija grupa kupila „Politiku”. Pod parolom „srpski mediji u srpskim rukama” tvrdili su da su kupili sporna potraživanja od nemačke Funke medija grupe prema našoj kući, a glavnoj urednici Ljiljani Smajlović poručili da „lažnim informisanjem javnosti” ne može da sakrije istinu. Posle više od mesec dana medijskog tabloidnog rata koji je upravo započeo napadom na najstariji list na Balkanu, „Kurir” više ne tvrdi da je kupio „Politiku”. U nedavno objavljenoj lirskoj biografiji vlasnika AMG Aleksandra Rodića u nedeljniku „Njuzvik” o epizodi sa „Politikom” nije rečeno ni slovo, ako izuzmemo da je autor tog teksta Momčilo Petrović zaključio kako je „u dnevnim medijima već sve rečeno”. Zaista,


Male doze aspirina - veća šansa za začeće | Dečji sajt\nUzimanje malih doza "aspirina" svakog dana može da poveća šansu žena da ostanu u drugom stanju. Rezultati novog istraživanja, predstavljenog na godišnjem sastanku Američkog udruženja za reproduktivnu medicinu u Baltimoru, pokazuju da je ovaj tretman naročito efikasan kod žena koje su prethodno imale pobačaj. Male doze "aspirina" su im za 17 odsto povećavale šansu da ponovo ostanu u drugom stanju.\nIstraživači Univerziteta Juta i Nacionalnog instituta za zdravlje dece i humanog razvoja sugerišu da uzimanje 81 mg "aspirina" dnevno može da poveća verovatnoću začeća kod žena smanjenjem sistemskog zapaljenja, čime se unapređuje sredina u kojoj raste embrion.\n"Aspirin" je lek iz grupe salicilata, a često se koristi kao antipiretik za snižavanje temperature, ali i za smirivanje zapaljenja i za ublažavanje slabijeg bola. Takođe, sve više se koristi i u sekundarnoj prevenciji infarkta miokarda i šloga zbog antiagregacionog delovanja.\nU poslednje vreme dosta se istražuju novi zdravstveni potencijali ovog leka. Studija koja je objavljena u časopisu Medical News Today sugeriše da ovaj lek može da produži preživljavanje pacijenata sa gastrointestinalnim kancerima, dok se u drugoj navodi da svakodnevnim uzimanjem "aspirina" može da se prevenira rak dojke.\nNajnovije istraživanje ukazuje da poboljšava feritilitet, što bi trebalo i da se uvrsti u sve dužu listu benefita koje "aspirin" ima ako se redovno uzima. U studiji je učestvovalo 1.228 žena, od 18 do 40 godina, koje su imale pobačaj u prethodnih 12 meseci. Sve žene su imale sistemsko zapaljenje.\nU poređenju sa ženama koje nisu uzimale dnevnu dozu "aspirina", one koje su uzimale 81 mg svakog dana su za 17 odsto imale veću šansu da ostanu u drugom stanju i gotovo 20 odsto veću šansu da uspešno iznesu trudnoću.\nNaučnici objašnjavaju da dnevna doza "aspirina" smanjuje sistemsko zapaljenje, čineći da materica postane sigurnije mesto za rast embriona.\nMANjE KAFE, VIŠE AKTIVNOSTI\nI neke druge promene životnih navika takođe mogu da povećaju ženama šansu za začećem. Na prvom mestu je ostavljanje cigareta i izbegavanje uzimanja alkohola. Neke ranije studije su nagovestile da preterivanje sa kafom takođe može da izazove probleme sa začećem. Sa druge strane, povećanje fizičke aktivnosti i usvajanje zdravih stilova života i pravilne ishrane povećavaju verovatnoću i šanse za trudnoću.\nProfesor Ričard Pulson, potpredsednik Američkog udruženja za reproduktivnu medicinu, koji nije učestvovao u ovom istraživanju, ističe da najnoviji rezultati ukazuju da "aspirin" povećava šanse za začeće podsticanjem protoka krvi u karlici i zadebljavanjem zida materice, što omogućava embrionu da se tu lakše usadi.\nOslanjajući se na ova nova saznanja, ali i na sva prethodna istraživanja, profesor Pulson, inače ginekolog-akušer Univerziteta Južna Karolina, smatra da bi žene koje pokušavaju da ostanu u drugom stanju, a naročito one koje se leče od neplodnosti, trebalo da uzimaju niske doze "aspirina" da bi povećale svoje šanse za začeće.\n- Ukoliko nisu alergične i nemaju neke određene stomačne probleme, trebalo bi da uzimaju ovaj lek, ne može da škodi - naglasio je dr Pulson. - Mnogi ljudi ovaj lek uzimaju rutinski, čak i u našoj klinici.\nPrema trenutno važećim preporukama američke Radne grupe za prevenciju, male doze "aspirina" se daju u trudnoći samo nakon 12 nedelje gestacije, i to ženama kod kojih je utvrđen visok rizik od peeklampsije. A da li bi žene trebalo da uzimaju ovaj lek i za povećanje verovatnoće za začeće, još nije jasno definisano.\nMnogi stručnjaci u oblasti zdravstva kažu da još nema dovoljno dokaza na osnovu kojih bi sve žene trebalo "aspirin" da uzimaju redovno zarad povećanja verovatnoće za začeće, uz napomenu da ovaj lek može da izazove i brojne neželjene efekte, na primer, unutrašnje krvarenje.\nGODINE STAROSTI: kod žena od 35. do 44. godine života nemogućnost začeća je je duplo češća nego kod žene između 30. i 35. godine\nHORMONSKI POREMEĆAJI: poremećaji menstruacije i ovulacije, smanjenje funkcije jajnika, prekomerna gojaznost, ekstremna mršavost, poremećaj rada štitaste žlezde, stres\nFUNKCIONALNI POREMEĆAJI: neprohodnost jajovoda je najčešći uzrok steriliteta, u čak 40 do 50 odsto slučajeva\nPSIHIČKI RAZLOZI: opterećenost željom za trudnoćom, napetost, stres\nANOMALIJE MATERICE: endometrioza (ćelije sluznice materice van manerice) polipi, pregrade i miomi, policistični jajnici i policistični sindrom, promene na grliću materice, zapaljenja, tumori, urođene anomalije, imunološki problem\nPSIHIČKI RAZLOZI. napetost, stres\nGODINE STAROSTI: kod muškaraca posle 45. godine života češći su problemi sa sterilitetom\nORGANSKI UZROCI: smanjena produkcija spermatozoida, poremećaj transporta spermatozoida, retrogradna ejakulacija\nBOLESTI: povreda testisa, varikokela - proširene vene unutar mošnica, karcinom testisa, cistična fibroza, anemija srpastih ćelija, seksualno prenosive bolesti, hormonska disfunkcija, bolesti bubrega, infekcije: prostatitis, epididimitis, orhitis, poremećaji metabolizma\nLEKOVI: terapija za visok krvni pritisak, artritis i još neke bolesti mogu da utiču na smanjenu reproduktivnu moć\nfoto: lifepressmagazin.com,mondo.rs, yumama.com, lepotaizdravlje.rs


ODBAČEN HADŽIĆEV PRIGOVOR NA OPTUŽNICU\n2011-11-11 HAG/DEN HAAG\nPretresno veće je odbacilo prigovor odbrane Gorana Hadžića, bivšeg premijera SAO Istočna Slavonija i predsednika samoproglašene Republike Srpske Krajine, uložen na oblik optužnice koja ga tereti za zločine protiv čovečnosti u Hrvatskoj od juna 1991. do kraja 1993. godine.\nHadžićev branilac Zoran Živanović je u podnesku od 7. oktobra ove godine tvrdio da su pojedini delovi optužnice, posebno oni koji se odnose na komandnu odgovornost optuženog, "dvosmisleni, nejasni i neodređeni" i tražio je da veće naloži tužiocu da ih ili izmeni ili izbriše iz optužnice. U odgovoru na prigovor odbrane, tužilaštvo je navelo da je optužnica "dovoljno precizna" i da Hadžiću pruža "dovoljno materijala da pripremi svoju odbranu".\nU odluci veća se navodi da optužnica "jasno određuje ko su bili pripadnici udruženog zločinačkog poduhvata" kao i kakav je bio Hadžićev doprinos ostvarivanju ciljeva tog poduhvata. Veće dalje navodi da je direktne počinioce zločina dovoljno odrediti po njihovoj pripadnosti kategoriji ili grupi a optuženog kao njima nadređenog komandanta. U Hadžićevoj optužnici, direktni počinioci su definisani kao "srpske snage" pod kojima se podrazumevaju pripadnici JNA,Teritorijalne odbrane Srbije, Srpske autonomne oblasti (SAO) Krajine i SAO Istočne Slavonije, Baranje i Zapadnog Srema, zatim pripadnici specijalnih jedinica MUP i Državne bezbednosti Srbije kao i paravojnih snaga iz Srbije, Crne Gore i Bosne.\nHadžić je takođe prigovorio da tužilaštvo u optužnici ne navodi precizno ko su žrtve zločina. Veće, međutim, smatra da formulacija "hrvatsko i drugo nesrpsko stanovništvo i lica koja nisu aktivno učestvovala u neprijateljstvima" dovoljno precizno određuje nad kim su počinjeni zločini.\nSudije su, konačno, zaključile da Hadžić u nekim od argumenata ne prigovara na oblik optužnice već nastoji da ospori optužbe koje mu se stavljaju na teret. Takvi argumenti su, po oceni veća, "preuranjeni" i o njima treba raspravljati tokom suđenja.\nOdbacujući prigovore odbrane, Veće je zaključilo da optužnica pruža dovoljno detalja na osnovu kojih Hadžić može da odredi prirodu i poreklo optužbi protiv njega i omogući mu da adekvatno pripremi odbranu.\nTV Tribunal 521\nVELIKO SPREMANJE: Uljepšavanje logora za posjetu novinara\nO PSIMA I LJUDIMA: Šta jeste, a šta nije, istraživala banjalučka policija\nMILOM ILI SILOM: "Nova realnost" u Bosanskom Novom\nNASLEĐE TRIBUNALA: Globalne pohvale – lokalne pokude


Fićo, vreme je za naslednika – Smagazin\nNajveći domaći izvoznici lane su, kao i godinama unazad, bili Fijat Krajsler automobili Srbija i HBIS grupa, vlasnik smederevske Železare. FCA Srbija je za jedanaest prošlogodišnjih meseci, prema podacima Ministarstva finansija, na inostranim tržištima ostvarila plasman vredan 699,7 miliona evra, dok je Železara, u istom periodu zabeležila izvoz od 695,3 miliona.\nProšlogodišnji izvoz FCA Srbija, koji i sa decembarskim plasmanom neće biti mnogo veći od 700 miliona evra, za više od 100 miliona evra je manji od onog iz 2017, kad je prvi put pao ispod milijardu evra. Biće i više nego dvostruko manji nego 2013, kad su na svetskim tržištima sve verzije modela „500L“ prodate za preko 1,5 milijardi evra, što je bila desetina od ukupnog srpskog izvoza u toj godini.\nProizvodnja i plasman „velikog fiće“, od 2013. pada što nije uspeo da spreči ni redizajn modela „500L“ iz maja 2017. Naprotiv, te godine, kragujevačka fabrika je proizvela tek nešto više od 60.000 automobila, dvostruko manje nego 2013. godine. Lane je iz pogona FCA Srbija izašlo manje od 60.000 vozila, dok će ove godine biti proizvedeno oko 40.000 svih verzija „fijata 500L“. Procenjuje se da, uprkos beneficijama koje Fijat ima u Srbiji, proizvodnja ide ka granici rentabilnosti i da je neophodan novi ili još jedan model koji bi trebalo da stigne 2020.\nRealnost tih procena nedavno je potvrdio i Davor Veličkovski, predsednik kompanije Sigit Srbija, koja je deo multinacionalne kompanije SIGIT, inače glavni snabdevač Fijata delovima od plastike.\nOdskočna daska za automobilsku industriju u Srbiji biće 2020, kada još jedan model dođe na Fijatove proizvodne trake u Kragujevcu. Očekujem veliki porast obima proizvodnje, ponovno uvođenje treće smene i zapošljavanje novih ljudi – rekao je Veličkovski u intervjuu portalu InfoKg, prenosi Danas.\nKo nas obučava za vožnju i šta ćemo kad i onu odu …


Na zvaničnom Instagram nalogu crveno-belih pojavila se fotografija lekara uz opis podrške.\n"Danas su nas posebno obradovale slike naših heroja! Ovo su zvezdaši sa Instituta za onkologiju i radiologiju - doktor Ristić sa svojom ekipom. Hvala na svemu što radite".\nPodsetimo, brojni klubovi u Srbiji uključili su se u humanitarne akcije pomoći najpotrebnijima. Milan Borjan i Radovan Pankov volontirali su u "Beogradskoj Areni" i u punoj zaštitnoj opremi pomogli su da se više od 100.000 paketa pomoći spakuje, kako bi na vreme stigli licima kojima su namenjeni.\nU akciju su se bacili i prvotimci Partizana na čelu sa Vladimirom Stojkovićem, a zatim je stigla i informacija da su igrači Crvene zvezde obezbedili kupovinu brzih testova.\nBrojni klubovi širom sveta odlučili su da smanje plate igračima zbog krize koju će izvesno doneti nedostatak primanja tokom pauze svih takmičenja. Crno-beli su obavestili javnost da će deo primanja fudbalera i svih zaposlenih donirati državi.\nA, iako se o smanjenju plata govorilo i u Crvenoj zvezdi, još uvek nije potvrđeno da će do toga doći. Nakon što je generalni direktor srpskog prvaka Zvezdan Terzić istakao da je po preporuci UEFA da se primanja igrača smanje za 50 odsto, golman Milan Borjan je poručio da će se o tome tek razgovarati.


Borenović: Dodik usvajanjem Programa reformi isključio RS o odlučivanju u NATO\nRegion Autor:Beta21. dec. 201916:09 > 16:19\nPredsednik Partije demokratskog progresa (PDP) Branislav Borenović izjavio je da je srpski član Predsedništva BiH iz Programa reformi BiH potpuno izbrisao dve reči - Republika Srpska, kao i sve njene institucije.Borenović je kazao da je Dodik sve uradio sam, ne konsultujući, ne samo građane i javnost, već nijednu instituciju Republike Srpske.\n„Proces članstva u NATO biće vođen isključivo preko bh. institucija, bez ijedne mogućnosti da insitucije Republike Srpske učestvuju u tom procesu. Važno je otkloniti sve dileme, da ne živimo u iluzijama o tome kako su zaustavljeni odredjeni procesi“, kazao je Borenović na konferenciji za novinare u Banjaluci.\nPrema njegovim rečima, potpuno je jasno da usvajanjem Programom reformi BiH i RS idu u NATO savez, naglašavajući da je to nepovratan proces.\n„Nije dobro što u ovom procesu ne učestvuju institucije Republike Srpske, nije dobro što Narodna skupština nema nikakvu ulogu, kao i nijedna institucija Republike Srpske“, dodao je Borenović.\nLider PDP-a je ocenio da bi bilo „mudrije i pametnije da su se stvari postavile malo drugačije“.\n„Ide se ka prenosu nadležnosti, ka formiranju novih institucija i nečemu što će biti potpuno izvan naših okvira. Narodna skupština ništa ne može da učini“, rekao je Borenović.\nPrema njegovim riječima, Dodik je pokušao da se sakrije iza odluka Narodne skupštine. „Dokument je overen i potpisan, ide u Brisel. Ovaj dokument je ukidanje Narodne skupštine, nema je… Ovim se stavlja granica na Drini. O ovome treba govoriti istinito, ovo je gotova stvar'“, naglasio je on.\nPredsedništvo BiH je 19. novembra usvojilo Program reformi, za koji opozicija u RS tvrdi da je preimenovani ANP, koji će značiti aktivaciju Akcionog plana za članstvo u NATO (MAP). Taj dokument u sedište NATO-a u Briselu biće upućen dan nakon što bude potvrdjen novi saziv Saveta ministara BiH, što je najavljeno za ponedeljak, 23. decembra.\nDodik: Javnost će do detalja biti upoznata o Programu reformi BiH\nSrpski član Predsedništva BiH Milorad Dodik izjavio je da neće biti nikakvog integracionog plana u NATO i da je to navedeno u Programu reformi BiH, gde stoji da nema prejudiciranja članstva u tom vojnom savezu.\n„Veoma je jasno da je Program reformi dokument koji raskida sa kontinuitetom koji smo u prošlosti imali u vezi sa iskazivanjem NATO integracija, kao što je to recimo činio bivši član Predsedništva BiH Mladen Ivanić“, kazao je Dodik novinarima u Zvorniku.\nDodik je naveo da je Ivanić u Predsedništvu BiH usvojio Spoljnopolitičku strategiju u kojoj piše da je najvažniji prioritet integracija u NATO, i pored činjenice da je Narodna skupština Republike Srpske 2017. godine usvojena Rezoluciju o vojnoj neutralnosti.\nPrema njegovim rečima, u Programu reformi nema nijedne riječi o nastavku kretanja BiH u NATO, dodajući da taj dokument ljudi čitaju na razne načine.\nOn je odbacio tvrdnje opozicionih stranaka da je Program reformi preimenovani Godišnji nacionalni program (ANP) za aktiviranje Akcionog plana za članstvo u NATO (MAP). Prema njegovim rečima, „odbijen akcioni plan i usvojen reformski plan“.\nDodik je rekao da će javnost do detalja biti upoznata o Programu reformi BiH, te da se od naroda ništa nije krilo. Još 2009. godine tadašnji član Predsedništva BiH Nebojša Radmanović (SNSD) zvanično je uputio zahtev NATO-u za prijem BiH u članstvo.\nKasnije je odobren i MAP za BiH, a usvajanje prvog ANP-a značilo bi aktivaciju MAP-a. Predsedništvo BiH je 19. novembra usvojilo Program reformi, za koji opozicija u RS tvrdi da je preimenovani ANP, koji će značiti aktivaciju Akcionog plana za članstvo u NATO (MAP).\nTaj dokument u sedište NATO-a u Briselu biće upućen dan nakon što bude potvrdjen novi saziv Saveta ministara BiH, što je najavljeno za ponedeljak, 23. decembra. Sve do juče program reformi držan je u tajnosti.\nMilorad DodikNATOreformeRepublika Srpska


Novi cilj čoveka na zadatku: Koga u stvari predstavlja visoki predstavnik u Bosni - Sputnjik Srbija\n12:30 25 Jun 2021\n22:49 27.11.2020 Preuzmite kraći link\nKomentarišući izjavu ruskog ambasadora u BiH Petra Ivancova da visoki predstavnik u toj zemlji „često pokušava da bude i predstavnik Brisela, direktno govoreći da treba više da bude EU nego Dejtona“, stručnjak za međunarodne odnose sa Univerziteta u Banjaluci, Željko Budimir naglašava da kada govori o Evropskoj uniji, visoki predstavnik bukvalno predstavlja Brisel i veoma često Vašington.\nVisoki predstavnik bi da Bosni nametne članstvo u NATO\nStoga je, dodaje on, reakcija ruskog ambasadora potpuno opravdana.\n„To se može videti i kroz aspekt da je u Savetu za implementaciju mira Rusija uvek na drugoj strani u odnosu na zapadne zemlje kada su u pitanju najave reformi, najave predloga za promenu političkog i ustavnog sistema BiH i tako dalje. Visoki predstavnik je nastavio da radi sve ono što je radio od završetka rata na ovamo. Jedino se pozicija Rusije promenila – ona više nije država koja je nezainteresovana za ovaj prostor i ona vodi samostalnu politiku koja odgovara Republici Srpskoj“, navodi Budimir.\nEvropska unija je, prema rečima našeg sagovornika, prioritet visokog predstavnika.\n„Visoki predstavnik ovde je predstavnik političkog Zapada i sve što se tiče reformi i integracija, tiče se integracija u EU i nametanje NATO kao opcije i kao koncepta kolektivne odbrane“, kaže Budimir.\nTretman Rusije u EU najbolje se vidi po Ukrajini\nDa su dosadašnji predstavnici Ujedinjenih nacija u BiH bili u stvari predstavnici velikih sila Zapada saglasan je i istoričar Čedomir Antić. Podela funkcija između EU i SAD u BiH je takva da najvažnije funkcije drže Evropljani, dok se one niže nalaze u rukama Amerikanaca.\n„Poznato je da UN nažalost nisu idealna zajednica svih naroda, već su zajednica naroda u kojima dominiraju velike sile, koje imaju zone uticaja. Do skoro, dok nije došlo do otvorene agresije SAD, dela EU i NATO na Rusku Federaciju, BiH je bila viđena kao prostor uticaja EU“, ističe Antić.\nPrema rečima našeg sagovornika, Rusija nije zadovoljna Evropskom unijom i to ne samo njenim aktivnostima u BiH.\n„Videli smo kako je pitanje pristupanja Evropskoj uniji bilo oruđe za poništenje demokratske volje naroda u Ukrajini. Kako je u Ukrajini pobedila jedna ekstremistička grupa ljudi umesto da pobedi neka većina, koja bi svakako bila umerena koja god da je – proruska ili proevropska. U tim uslovima, naravno da će se predstavnici Rusije izjasniti na ovaj način“, kaže Antić.\nIvancov, odlazeći ambasador Rusije u BiH, oštro je kritikovao visokog predstavnika Valentina Incka izjavivši da što pre visoki predstavnik ode iz te zemlje, to bolje, kako bi narodi u BiH uzeli sudbinu u svoje ruke.\n„I posle 25 godina od Dejtonskog sporazuma BiH je suverena zemlja. Visoki predstavnik ne bi smeo danas da bude kočnica napretka BiH, jer i u 14 prioriteta Brisela ne može visoki predstavnik biti na putu BiH u Evropsku uniju. Kancelarija visokog predstavnika trebalo je da bude zatvorena 2007, i o tome je odlučio Savet za sprovođenje mira (PIK), ali i 13 godina kasnije još uvek je ovde“, rekao je on.\nPrema njegovim rečima, dva naroda u BiH žele da se zatvori kancelarija.\n„Posle 2007. u PIK-u je dominirao stav da funkciju visokog predstavnika treba da preuzme predstavnik EU. Ali pogledajte šta se dešava, visoki predstavnik često pokušava da bude i predstavnik Brisela, direktno govoreći da treba više da bude EU nego Dejtona. Za mene je taj stav neprihvatljiv“, rekao je Ivancov.\nRuski ambasador: Što pre visoki predstavnik ode iz BiH, to bolje\nPetar Ivancov, visoki predstavnik u BiH, BiH


Ovaj 30-godišnji Islanđanin je zaista čovek titanske građe - visok je 206 centimetara, a brojka na vagi pokazuje 181 kilogram. Ljubav je pronašao u malenoj Kelsi koja je visoka svega 157 centimetara i teška 52 kilograma, a upoznali su se u jednom baru u kom je ona radila kao konobarica.\nBjronson je inače opčinjen svojom plavokosom, lepom suprugom, što dokazuje i brojne zajedničke fotografije, a poslednja u nizu izazvala je pravu histeriju na društvenim mrežama.\nOn je objavio kako uživa sa Kelsi u zimskoj idili dok ispijaju toplu čokoladu, ali jedan urnebesno zanimljiv detalj svima je zapao za oko. Naime, pogledajte koliko sićušno izgleda šolja u Hafporovoj šaci, a upravo ta činjenica naterala je ljude da ostave gomilu šaljivih komentara.\n"Ovo izgleda kao da si uzeo šoljicu iz kuće za lutke", "Mislio sam da je to neka minijaturna šolja, dok nisam vidio šolju ruci tvoje žene", "Zbog ove šolje sam plakala od smeha", "U tvojim rukama ova šolja deluje kao čašica za rakiju", bili su samo neki od komentara.


TALIBANI UVODE SVOJ ŠERIJAT: Zbranjena muzika u automobilima i prevoz žena bez hidžaba\n25. 12. 2021. u 17:12\nTALIBANI su zabranili vozačima da puštaju muziku u vozilima i da imaju žene bez hidžaba kao putnice, javili su u subotu avganistanski mediji.\nMinistarstvo za propagiranje vrline i prevenciju poroka potvrdilo je za Kabul NJuz da je na tu temu izdata pismena preporuka.\nVlasnik hotela u Avganistanu rekao je za Sputnjik u oktobru da su talibani zabranili muziku uživo na venčanjima i naredili muškarcima i ženama da slave u različitim salama.\nTalibani su 15. avgusta preuzeli kontrolu nad avganistanskim glavnim gradom Kabulom i uspostavili privremenu vladu u septembru. Međutim, ova vlada nije međunarodno priznata, a mnoge zemlje pozivaju pokret da pokaže poštovanje ljudskih prava i inkluzivnost.\nBONUS VIDEO: TALIBANI PUCALI NA CIVILE - Ubijeno dvoje ljudi u Jalalabadu\nRUSI UPOZORAVAJU NA NOVI MIGRANTSKI TALAS: Iskusni diplomata jasno rekao ko je krivac\n17. 12. 2021. u 09:38\nTRUPE SAD BEZ KAZNE ZA UBISTVO DESET CIVILA: Smrt sedmoro dece i još troje ljudi, za Pentagon "ozbiljna greška"\n14. 12. 2021. u 14:29\ntalibani Avganistan zabrane


GORKA JESEN BEOGRADSKE JAVE Kokan Mladenović o "Snu letnje noći", pozorištu, zatvoru, nama... - TopVesti.rs\nFoto: Vladimir Živojinović / RAS Srbija Farsični tipovi, prevaranti, falsifikatori... to su glavni likovi naše stvarnosti - kaže Kokan Mladenović. Svoju najnoviju predstavu "San letnje noći - projekat Šekspir" (8. i 9. oktobar u Narodnom pozorištu Beograd) poznati reditelj smešta u - zatvor. A za razliku od Šekspira, u čije vreme su sve uloge igrali\nPredstava „San letnje noći“ Vilijama Šekspira nakon 20 godina ponovo je na repertoaru Narodnog pozorišta u Beogradu. Neobičan rediteljski koncept Kokana Mladenovića da u komadu 15 glumica zatvorenica i čuvarki igra engleski klasik dovoljno je sam po sebi intrigantan, ali se reditelj odlučio da sa scene nacionalnog teatra čujemo i hit Emine Jahović\nPremijera predstave "San letnje noći projekat Šekspir", po delu Vilijama Šekspira, u režiji Kokana Mladenovića, održana je sinoć u Narodnom pozorištu u Beogradu. Posle 20 godina Šekspirov "San letnje noći" vratio se na scenu nacionalnog teatra u svojevrsnom pozorišnom eksperimentu. Pored Kokana Mladenovića, adaptaciju predstave su radili dramaturzi\nBEOGRAD - Premijera predstave "San letnje noći projekat Šekspir", po delu Vilijama Šekspira, u režiji Kokana Mladenovića, održana je sinoć u Narodnom pozorištu u Beogradu. Posle 20 godina Šekspirov "San letnje noći" vratio se na scenu nacionalnog teatra u svojevrsnom pozorišnom eksperimentu. BEOGRAD - Premijera predstave "San letnje noći projekat Šekspir",\nBEOGRAD: Premijera predstave "San letnje noći projekat Šekspir", po delu Vilijama Šekspira, u režiji Kokana Mladenovića, održana je sinoć u Narodnom pozorištu u Beogradu. Foto: pixabay.com Posle 20 godina Šekspirov "San letnje noći" vratio se na scenu nacionalnog teatra u svojevrsnom pozorišnom eksperimentu. Pored Kokana Mladenovića, adaptaciju predstave\nPredstava „San letnje noći“ Vilijama Šekspira nakon 20 godina ponovo je na repertoaru Narodnog pozorišta u Beogradu. foto: Damir Dervišagić Neobičan rediteljski koncept Kokana Mladenovića da u komadu 15 glumica zatvorenica i čuvarki igra engleski klasik dovoljno je sam po sebi intrigantan, ali se reditelj odlučio da sa scene nacionalnog teatra čujemo\nNARODNO POZORIŠTE: PREMIJERA predstave "San letnje noći"!\nPremijera predstave "San letnje noći projekat Šekspir", po delu Vilijama Šekspira, u režiji Kokana Mladenovića, održana je večeras u Narodnom pozorištu u Beogradu. Posle 20 godina Šekspirov "San letnje noći" vratio se na scenu nacionalnog teatra u svojevrsnom pozorišnom eksperimentu. Pored Kokana Mladenovića, adaptaciju predstave su radili dramaturzi\nReditelj Kokan Mladenović vraća se sa Šekspirovim rukopisom u pozorišni život Beograda. Premijera Mladenovićeve predstave „San letnje noći, Projekat Šekspir” u prevodu Aleksandra Petrovića je u utorak uveče, 8. oktobra (19.30 sati) na velikoj sceni Narodnog pozorišta u Beogradu. Adaptaciju su potpisali Kokan Mladenović, Dimitrije Kokanov i Željko Hubač\nIz sveta romantičnih ljubavnika, više strasti, manje razuma, iz sveta šumskih vilenjaka, nesporazuma i razjašnjenja, Šekspirove junake Kokan Mladenović smešta u ženski zatvor. 37304019 Pripremila Snežana Stamenković Jojić Your browser does not support the video tag. "One su od nekih manjih krivičnih dela do ozbiljnih ubistava. Međutim, to su žene koje


DHL dani dobre volje 2015 - Retail Serbia\nDHL dani dobre volje 2015\nDHL International Beograd, deo vodeće svetske kompanije u oblasti poštanskih i logističkih usluga Deutsche Post DHL Group, svoju posvećenost lokalnoj zajednici potvrdio je i učešćem preko 100 svojih zaposlenih u akciji „DHL dani dobre volje“ na Zlatiboru, Sjenici i Sremčici.\n„DHL dani dobre volje“ deo je akcije Deutsche Post DHL Group „DHL dan volontera 2015“, koja se istovremeno održava širom sveta i promoviše volonterski duh među zaposlenima ove kompanije i njihov doprinos lokalnoj zajednici.\nTim povodom, Darko Babić, country manager DHL International Beograd, istakao je da je ideja akcije „DHL dani dobre volje“ da se što veći broj zaposlenih kompanije DHL uključi u projekte od značaja za lokalne zajednice.\n“DHL, kao društveno-odgovorna kompanija, posvećena je razvoju društva i zajednici u kojoj posluje. Promovišući duh korporativnog volonterizma kroz učešće u projektima koji su korisni za zajednicu, ističemo značaj angažovanja i ličnog doprinosa svakog od naših zaposlenih, u ovakvim aktivnostima. Jer mi u DHL-u zaista verujemo da su ljudi naš najveći resurs. Stoga želimo da ovom akcijom naše zaposlene ohrabrimo da aktivno učestvuju u odgovornim društvenim akcijama i daju svoj puni doprinos razvoju lokalne zajednice“, rekao je Babić.\nU okviru ovogodišnjeg „DHL dana dobre volje“, a u okviru projekta Go Green, koji tretira korporativne društvene odgovornosti u oblasti zaštite životne sredine, veliki broj volontera DHL-a, u saradnji sa predstavnicima Opštine Čajetina, čistio je i sređivao lokaciju Spomen obeliksa na Šumovitom brdu, na Zlatiboru. Zaposleni kompanije DHL uključili su se i u akciju Fonda B92 „Bitka za škole“ u opremanje osnovne škole Sveti Sava, istureno odeljenje Vrbnica, u selu Bare kod Sjenice. U sklopu ove akcije, volonteri DHL-a organizovali su transport materijala i nameštaja kojim se oprema ova škola. Pored toga, u utorak 15. septembra zaposleni DHL-a podržaće sportski dan u Domu za decu i omladinu ometenu u razvoju "Sremčica" i mališanima obezbediti sokove i slatkiše.\nPočevši u Aziji i Pacifiku 2008. godine, „DHL dan volontera“ se tokom godina proširio na Ameriku, Bliski Istok, Afriku i Evropu, i nastavlja da niže uspehe uključujući sve više zaposlenih. U 2013. godini inicijativa je proširena na globalni nivo DHL grupe, i rezultirala je fantastičnim uspehom. Prethodne, 2014. godine, više od 108.000 zaposlenih kompanije DHL učestvovalo je u 1.700 projekata od značaja za lokalne zajednice, u 117 zemalja širom sveta.\nKao deo „DHL dan volontera 2015“, Deutsche Post DHL predstavništva širom sveta učestvuju u različitim projektima zajednica kako bi podržali različite lokalne ciljeve. Sve aktivnosti u okviru „Global Volunteer Day“ podržavaju tri stuba korporativne društvene odgovornosti: - Obrazovanje (GoTeach), Zaštitu životne sredine (GoGreen) i Upravljanje u katastrofama (GoHelp), navodi se u saopštenju DHL-a.\nDeutsche Post DHL Grupa je vodeća svetskakompanija u oblasti logistike i komunikacije.DHL Grupa predstavljaprvi izbor ne samo za sve transportne potrebe kupaca, već i za zaposlene i investitoreu njihovim poslovnim aktivnostima širom sveta.Povezivanjem ljudi DHL daje pozitivan doprinos svetu i omogućuje globalnu trgovinu, pri tome se zalažućiza odgovorno poslovanje i korporativno građanstvo.\nDeutsche Post DHL Grupa čine dva brenda: Deutsche Post, vodeća evropska kompanija u oblasti poštanskih usluga i DHL. Suvereno pozicioniran na svetskim tržištima rasta, DHLpruža širok spektar usluga iz oblasti logistike, internacionalnog transporta,prevoza tereta, e-trgovine,kaoi usluge lanca dostave i snabdevanja.\nDeutsche Post DHL Grupa zapošljava preko 480.000 ljudi u više od 220 zemalja i teritorija u svetu. DHL Grupa ostvarila je prihod u iznosu od više od 56 milijardi eura u 2014. godini.\nDHL Srbija najuspešnija DHL kompanija u Evropi u 2015. godini


Srbija sigurna protiv terorizma – Balkanekspresrb.rs\nSrbija sigurna protiv terorizma\n22/11/2015 Off By\nSrbija nije sama, sarađuje sa stranim službama bezbednosti. Imamo malu vojsku i policiju, ali veoma sposobnu, rekao je Premijer\nPOSLE izvanredno organizovane vežbe svih bezbednosnih službi u Srbiji, premijer Aleksandar Vučić čestitao je svim učesnicima koji su pred Palatom Srbija spektakularno «hapsili teroriste», uz komentar – ovakav će biti naš odgovor na svaki pokušaj terorizma, oštar, efikasan i jednostavan. A onda je dodao:\n– Ipak, važnije je da se to izbegne…\nPredsednik RS , Milorad Dodik srećan je što je narod video spremnost Srbije u odbrani i kaže da RS može da se osloni na naoružanje protiv terorzma, koje proizvodi Srbija.Jer RS je veoma osetljiv prostor gde se terorozma posebno treba čuvati.\nVučić je rekao da Srbija poštuje Dejtonski sporazum i garant je njegovog sprovođenja:\n– Srbija nije sama, sarađuje sa stranim službama bezbednosti. Imamo malu vojsku i policiju, ali veoma sposobnu.Naša namenska industrija je u porastu.Orijentisali smo se na to da pre svega proizvodimo svoje oružje. Ulagaćemo i dalje u namensku industriju, ali nećemo ugroziti državni budžet.♦\nDonald Tusk: ako Hrvatska i Slovenija odbiju da primaju izbeglice, to će uraditi i Srbija